**TO ΧΙΟΥΜΟΡ KAI TO ΓΕΛΙΟ ΣΤΙΣ ΕΥΑΓΓΕΛΙΚΕΣ ΑΦΗΓΗΣΕΙΣ ΠΕΡΙ ΤΟΥ ΚΥΡΙΟΥ ΙΗΣΟΥ**

**Προλαλιά**

Αφορμή συγγραφής για τη σύνταξη αυτού του άρθρου στάθηκε το γεγονός ότι το χιούμορ πρόσφατα έγινε αιτία ύψιστης τραγωδίας: του αποκεφαλισμού ενός εκπαιδευτικού στη Γαλλία. Σημειώνει ο Στ. Γουλούλης[[1]](#footnote-1): «Ματωμένη ιστορία: άρχισε στη Δανία (2006), μεταφέρθηκε σε Γαλλία, όπου το περιοδικό Charlie Hebdo δημοσίευσε (19-09.2012) έξι σκίτσα ωμής σάτιρας (στην παράδοση του μπουρλέσκ) στον Μωάμεθ, με αποτέλεσμα να πνιγούν στο αίμα τα γραφεία του (07.01.2015). Ο καθηγητής Μ.Εκπ. Samuel Paty (+16.10.20) περιέλαβε στο μάθημά του σκίτσα του Hebdo ως δείγμα εργασίας στα πλαίσια της ευρωπαϊκής κουλτούρας για την ελευθερία της καλλιτεχνικής συνειδήσεως, όχι για προσβολή της θρησκευτικής συνειδήσεως των μουσουλμάνων μαθητών του. Απετμήθη την κεφαλήν. (+16.10.20)»[[2]](#footnote-2). Σημειωτέον ότι το Ισλάμ είναι η μόνη μονοθεϊστική θρησκεία, η οποία απαγορεύει τον οίνο. Αφόρμηση επίσης αποτέλεσαν τα εξής: *(α)* η μη δυνατότητα λόγω εγκλεισμού και μάσκας την περίοδο που ενέσκηψε ο Κορονοϊός (2019-2020) να αντικρίσει κάποιος τον άλλον στο πρόσωπο και ιδιαιτέρως την περιοχή γύρω από το στόμα, το κατεξοχήν μέσον έκφρασης του ανθρώπου μαζί με τα «μάτια». Ειδικότερα στην Ελλάδα είναι ζωτική η ανάγκη για χιούμορ μετά από μία *ολόκληρη δεκαετία* πολυεπίπεδης κρίσης και ένα έτος Πανδημίας. Σημειωτέον ότι στη μεταμοντέρνα εποχή της πολιτικής ορθότητας, το χιούμορ διέρχεται φάση αναθεώρησης, καθώς επί αιώνες τρεφόταν από τον ξένο, τον ανάπηρο, τον δύσμορφο, την ηλικιωμένη. *(β)* Τέλος το 2019 κυκλοφορήθηκε από τον εκδοτικό οίκο Herder το βιβλίο του Klaus Berger με τίτλο: »Ein Kamel durchs Nadelöhr: Der Humor Jesu«. («Μία Καμήλα μέσω της τρύπας μιας Βελόνας». Το Χιούμορ του Ιησού! 207 σελίδες). Πρόκειται για το κύκνειο άσμα ενός ερμηνευτή με τεράστια συμβολή στην καινοδιαθηκική έρευνα, ο οποίος στο τέλος της ζωής του *ανακάλυψε* και προσωπικά την αξία του χιούμορ. Γενικότερα εσχάτως παρατηρείται η στροφή της Ερμηνευτικής στις αισθήσεις και τα συναισθήματα, όπως και στον καθημερινό ιδιωτικό βίο (new materiality). Ο πατ. Α. Σμέμαν σημείωνε «Μονάχα ως χαρά η εκκλησία θριάμβευσε στον κόσμο και έχασε τον κόσμο όταν έχασε την χαρά…» (Για να ζήσει ο κόσμος). Ο ίδιος, όπως και ο άγ. Πορφύριος ήξεραν να απολαμβάνουν με τους πλησίον τους τη στιγμή (π.χ. της ανατολής του ήλιου). «Η κτίση όλη δημιουργήθηκε για να αποκαλύπτει και να αναγγέλλει την Βασιλεία Του Θεού… Η Ευχαριστία είναι η είσοδος της Εκκλησίας στην χαρά του Κυρίου της» (Για να ζήσει ο κόσμος)[[3]](#footnote-3).

**Εισαγωγή[[4]](#footnote-4)**

1. Έχει γίνει παροιμιώδης πλέον η συζήτηση στο «Όνομα του Ρόδου» του Ουμπέρτο Έκο αναφορικά με το ε*άν και κατά πόσο ο Χριστός γελούσε*: ο πρώτος συζητητής Χόρχε παραπέμπει στον Αριστοτέλη[[5]](#footnote-5), ορίζει το γέλιο ως ειδοποιό διαφορά της ανθρώπινης φύσης από όλα τα άλλα έμβια όντα: ***μόνον γελᾶν των ζώων ἄνθρωπον***. Αντιθέτως ο δεύτερος (συζητητής) Γουλιέλμος θεωρεί τον υπερβολικό καγχασμό, ζωώδη. Βεβαίως και σήμερα αποδεικνύεται ότι το γέλιο βιολογικά αποτελεί χαρακτηριστικό και των πιθήκων, τους οποίους μάλιστα στην αρχαιότητα θεωρούσαν ως κατεξοχήν μέσον θυμηδίας ως *καρικατούρες* του έμφρονος ανθρώπου: «Οι συμπεριφοριστές απέδειξαν ότι τα ανθρωποειδή επιδεικνύουν τα δόντια τους όταν αντιμετωπίζουν *θανάσιμη απειλή ασσύμετρα μεγάλη*, οπότε συνδέεται με αισθήματα κατωτερότητας, ανισορροπίας, έντασης και επιθετικότητας»[[6]](#footnote-6).
2. Αυτό το οποίο είναι άγνωστο, είναι ότι αυτός ο διάλογος στο «Όνομα του Ρόδου» ίσως εδράζεται στα *Κεφάλαια των κατά Πλάτος Όρων*, τα οποία κανονίζουν τον κοινοβιακό βίο, προέρχονται από το πρόσωπο, το οποίο στον ελλαδικό χώρο είναι συνώνυμο της χριστουγεννιάτικης έκπληξης και χαράς (τον Μ. Βασίλειο) και διαδόθηκαν και στη Δύση. Σημειώνει ο Καππαδόκης Πατήρ στη 17η απόκριση, αμέσως μετά το ερώτημα «εάν και πώς παιδιά μπορούν να συμμετέχουν στη ζωή του μοναστηριού»:

*«Ὅτι δεῖ* ***καὶ*** *γέλωτος ἐγκρατῶς ἔχειν». Καὶ* ***τὸ παρὰ τοῖς πολλοῖς δὲ παρορώμενον,*** *οὐ μετρίας φυλακῆς τοῖς ἀσκουμένοις ἄξιον. Τὸ γὰρ* ***γέλωτι ἀκρατεῖ καὶ ἀσχέτῳ*** *κατέχεσθαι****͵* (α)** *ἀκρασίας* ***σημεῖον*** *καὶ* **(β)** *τοῦ μὴ κατεσταλμένα ἔχειν τὰ κινήματα͵ καὶ* **(γ)** *τοῦ* ***μὴ ἀκριβεῖ λόγῳ, τῆς ψυχῆς*** *τὸ χαῦνον καταπιέζεσθαι.* **(1)*****Ἄχρι μὲν γὰρ μειδιάματος φαιδροῦ τὴν διάχυσιν τῆς ψυχῆς ὑποφαίνειν οὐκ ἀπρεπὲς͵ὅσον δεῖξαι μόνον τὸ γεγραμμένον****· «Καρδίας εὐφραινομένης͵ πρόσωπον θάλλει»* (Παρ. 15, 3)·**(2)*****ἐγκαγχάζειν δὲ τῇ φωνῇ͵ καὶ ἀναβράζεσθαι ἀπροαιρέτως τὸ σῶμα͵*** *οὐ τοῦ κατεσταλμένου τὴν ψυχὴν͵οὐδὲ τοῦ δοκίμου͵οὐδὲ τοῦ περικρατῶς ἔχοντος ἑαυτοῦ. Τοῦτο εἶδος τοῦ γέλωτος καὶ ὁ* ***Ἐκκλησιαστὴς*[[7]](#footnote-7)***παραιτούμενος͵ ὡς* ***περιτρέπον*** *μάλιστα τὸ σταθερὸν τῆς ψυχῆς͵ φησί· «Τῷ γέλωτι εἶπα* ***περιφοράν****»* (= μωρία, πλάνη, σφάλμα. 2, 2)· *καί «Ὡς φωνὴ τῶν ἀκανθῶν ὑπὸ τὸν λέβητα͵ οὕτως ὁ γέλως τῶν ἀφρόνων»* (7, 6).***Καὶ ὁ Κύριος τὰ μὲν ἀναγκαῖα πάθη τῆς σαρκὸς ὑπομείνας φαίνεται͵ καὶ ὅσα ἀρετῆς μαρτυρίαν φέρει·******οἷον κόπον͵καὶ τὸν ἐπὶ τοῖς θλιβομένοις ἔλεον· γέλωτι δὲ μηδαμοῦ χρησάμενος͵ ὅσον ἐκ τῆς τῶν Εὐαγγελίων ἱστορίας͵ ἀλλὰ καὶ ταλανίζων τοὺς κατεχομένους ὑπ΄ αὐτοῦ.***

*Μὴ παρακρουέσθω δὲ ἡμᾶς ἡ ὁμωνυμία τοῦ γέλωτος. Σύνηθες γὰρ τῇ Γραφῇ πολλάκις* ***τὴν χαρὰν τῆς ψυχῆς»****· καὶ τὸ͵«****Μακάριοι οἱ κλαίοντες νῦν͵ ὅτι γελάσετε»****· καὶ τὸ ἐν τῷ Ἰὼβ δὲ κείμενον· «****Ἀληθινὸν δὲ στόμα ἐμπλήσει γέλωτος»*** (8, 21)[[8]](#footnote-8). *Ταῦτα γὰρ πάντα* ***ἀντὶ ἱλαρότητος ἐπὶ τῆς κατὰ ψυχὴν ἀγαλλιάσεως*** *εἴληπται τὰ ὀνόματα. Ὥστε ὁ παντὸς πάθους ἀνώτερος͵καὶ μηδένα ἡδονῆς ἐρεθισμὸν πάσχων͵ ἢ καὶ προϊέμενος͵ ἀλλ΄ ἐγκρατῶς καὶ ἀνενδότως πρὸς πᾶσαν ἀπόλαυσιν βλαβερὰν διακείμενος͵* ***ὁ τέλειός ἐστιν ἐγκρατής· ὁ δὲ τοιοῦτος δηλονότι καὶ πάσης ἀπήλλακται ἁμαρτίας*** (PG. 31.963-84).

Επί τη βάσει των ανωτέρω, ο M. Βασίλειος,[[9]](#footnote-9) σημειώνοντας ότι ο γέλως είναι κάτι το οποίο από πολλούς *παροράται*, υπονοεί ότι απευθύνεται σε εκκλησιαστικό κοινό που *αρέσκεται* στην «χαρά». Αναφέρει τον γέλωτα ως σημείο *τριών* συμπτωμάτων της ψυχής και τελικά εγκρίνει το *φαιδρό μειδίαμα*. Το βασικό επιχείρημά του είναι ότι στην Ιστορία των Ευαγγελίων, ο Κύριος πουθενά δεν χρησιμοποιεί τον γέλωτα, αλλά αντιθέτως ταλανίζει τους κατεχομένους υπ΄ αυτού. Ακολούθως επισημαίνει ότι πολλάκις ως *γέλως* υποδηλούται στην Α.Γ. απλώς η *χαρά της ψυχής*.

1. Πιθανόν ο Μ. Βασίλειος σε αυτό το σημείο να έχει επηρεασθεί από τους **Κανόνες του μοναχισμού της Αιγύπτου**, τον οποίο ο ίδιος προσωωπικά επισκέφθηκε και ο οποίος (μοναχισμός) είχε διοργανωθεί από τον πρώην αξιωματικό του στρατού, τον άγ. Παχώμιο. Στο *Βίο του αγ. Αντωνίου* (14)**[[10]](#footnote-10)**, που συγγράφηκε από τον Μ. Αθανάσιο και διαδόθηκε ευρέως στη Δύση, τονίζεται ως αρετή η απουσία γέλωτος με χωρίο το οποίο παραπέμπει στους Νεοπυθαγόρειους (Πορφύριος, *Βίος Πυθαγόρου* 36[[11]](#footnote-11). *Περί αποχής* 4.6.53), οι οποίοι επίσης απείχαν συνειδητά και συστηματικά του γέλωτος. Βεβαίως ο Μ. Αντώνιος[[12]](#footnote-12) ήταν η μορφή εκείνη, η οποία επαναλαμβάνει το αρχαίο ρητό ότι «ένα τόξο εάν παραμένει τεντωμένο, τελικά θα σπάσει». Συνεπώς και οι μοναχοί χρειάζονται στιγμές χαλάρωσης (Ηρόδοτος, *Ιστορία* 2.173 [ανθοπώλης φιλοσκώμμων και παιγνιήμων Άμασις 569 π.Χ.. Πλούταρχος, *Περί Παίδων Αγωγής* 13]).
2. Ας αναλογιστεί βεβαίως κάποιος ότι στις αρχές του 20ου αιώνα ο «μαέστρος» της ειρωνείας Νίτσε (επί τη βάσει των Μακαρισμών του Λουκά)[[13]](#footnote-13) *διακήρυττε* ***ότι μια ηθική που δαιμονοποιεί το γέλιο*** *είναι ηθική των ατάλαντων, των αδύνατων: Είναι τόσο κακό να είναι κανείς πλούσιος, χορτασμένος, να γελά, να επαινείται; […] Ποια θα ήταν πάνω στη γη η μεγαλύτερη αμαρτία; Δεν είναι η φράση εκείνου ο οποίος είπε «αλλοίμονο σε αυτούς που γελάνε»; και αντίθετα προς τις επαγγελίες του Ιησού αναφέρει: δε θέλουμε το βασίλειο των ουρανών. Είμαστε άνθρωποι και έτσι αναζητούμε το επίγειο βασίλειο! Το όραμα της επί του Όρους ομιλίας φαίνεται* ***ως μία θρησκεία παραίτησης, ως η ζήλεια των δειλών και των ατάλαντων, οι οποίοι δεν ωρίμασαν στη ζωή και μετά θέλουν να εκδικηθούν με το μακαρισμό της αποτυχίας τους και την ύβρη του ισχυρού, του επιτυχημένου, του ευτυχισμένου***[[14]](#footnote-14). «Θα έπρεπε να ονομάζουμε ψεύτικη κάθε αλήθεια, που δεν συνοδεύεται τουλάχιστον από ένα χαμόγελο. Ο άνθρωπος σε όλον τον κόσμο υποφέρει τρομερά τόσο που αναγκάστηκε να επινοήσει το γέλιο». Η ευφυΐα ενός ατόμου μετριέται με τη δόση χιούμορ που είναι ικανός να χρησιμοποιήσει».
3. Κατά τον 20ο αι. μία προσπάθεια να θεαθεί η ζωή του Ι. Χριστού με χιούμορ, η οποία ξεσήκωσε θύελλα αντιδράσεων ήταν το Life of Brian της δημοφιλούς ομάδας των Βρετανών κωμικών Μόντι Πάιθον. Πρόκειται για παραγωγή, η οποία κυκλοφορεί το 1979 από τον Terry Jones, στις ίδιες τοποθεσίες και με δανεικά σκηνικά από την εξαιρετικά μέχρι σήμερα υπερπαραγωγή του Ζεφιρέλλι «Ιησούς από τη Ναζαρέτ[[15]](#footnote-15). Στην Ελλάδα προβλήθηκε με τίτλο: *Ένας Προφήτης, μα τι Προφήτης;* Καταλήγει με το άσμα των εσταυρωμένων: «Always Look on the Bright Side of Life».[[16]](#footnote-16)
4. Στις αρχές του 21ου αι. για πρώτη φορά στον ελλαδικό χώρο καθιερώνεται βυζαντινή αγιογραφία άγιος με χαμογελαστό πρόσωπο. Είναι αυτό του Γέροντος αγ. Πορφυρίου[[17]](#footnote-17). Ίσως αποτελεί αντιστάθμιση στη διάδοση χαμογελαστών ειδωλίων του Βούδα (= Νήφων)[[18]](#footnote-18) και στον ελλαδικό χώρο. Βεβαίως στην Τέχνη της Ανατολής γνωστή είναι η [εγκαυστική](https://el.wikipedia.org/wiki/%CE%95%CE%B3%CE%BA%CE%B1%CF%85%CF%83%CF%84%CE%B9%CE%BA%CE%AE) εικόνα του Παντοκράτορος Χριστού**,** σε φυσικό μέγεθος, από το πρώτο μισό του [6ου αιώνα](https://el.wikipedia.org/wiki/6%CE%BF%CF%82_%CE%B1%CE%B9%CF%8E%CE%BD%CE%B1%CF%82), η οποία βρίσκεται στη [Μονή της Αγίας Αικατερίνης](https://el.wikipedia.org/wiki/%CE%9C%CE%BF%CE%BD%CE%AE_%CF%84%CE%B7%CF%82_%CE%91%CE%B3%CE%AF%CE%B1%CF%82_%CE%91%CE%B9%CE%BA%CE%B1%CF%84%CE%B5%CF%81%CE%AF%CE%BD%CE%B7%CF%82) του Σινά[[19]](#footnote-19). Σε αυτήν, μέσω της διαφοροποίησης του σχεδιασμού των οφθαλμών, το ίδιο Πρόσωπο προβάλλεται ως ευσπλαχνικός Πατέρας και ταυτόχρονα ως Κριτής[[20]](#footnote-20).

Τα μεγάλα ερωτήματα, τα οποία εκπορεύονται από την ανωτέρω συμπυκνωμένη ιστορία του χαμόγελου στον Χριστιανισμό και είναι εξαιρετικά επίκαιρα σήμερα, είναι τα εξής: (1) Όντως ο Κύριος Ιησούς είχε χιούμορ ο ίδιος και γελούσε; (2) Γιατί οι Ευαγγελιστές παραλείπουν να το επισημάνουν λεκτικά; (3) Μήπως κάποιες ευαγγελικές Περικοπές μπορούν να αποκτήσουν επιπλέον νόημα, εάν ληφθούν κατά την ερμηνεία τους υπόψη τα Κείμενα που προορίζονταν για τους μίμους και τη διασκέδαση των μαζών ήδη από τον 1ο αι. μ. Χ. και βεβαίως μέχρι σήμερα υποτιμούνταν έναντι της «υψηλής» φιλολογικής παραγωγής των φιλοσόφων των αυτοκρατορικών χρόνων.

## To Γέλιο στην Αρχαία Ελλάδα[[21]](#footnote-21)

Καταρχάς εκπλήσσει η ποικιλία των λεξημάτων της ελληνικής γλώσσας, τα οποία αναφέρονται στο γέλιο σε αντίθεση προς τον μοναδικό όρο risus,που χρησιμοποιεί η λατινική γλώσσα: 1. Γελάν (< gele = λάμπω. ομόρ. «γαλήνη», «γαλυξ», «γληνή» = κόρη οφθαλμού) 2. Σκώπτειν ( < σκωψ = Κουκουβάγια λόγω του δυνατού και περιπαικτικού βλέμματος), 3. Μειδιάν (από την ίδια ρίζα με τα smile – schmeicheln) 4. Καγχάζειν (προσποίηση, εκδίκηση, σαρκασμός, ειρωνεία). 5. Σαίρειν (= δείχνω τα δόντια, μειδιάν δεικνύοντας τους οδόντας μου / επί γέλωτος διαστέλλοντας τα χείλη μου) 6. Χαίνειν / Χάσκειν (Ομορ. Χάσμα)[[22]](#footnote-22). Τα ανωτέρω ρήματα χρησιμοποιούνται πολλάκις και ως σύνθετα. Γενικότερα το *γέλιο*, όπως και ο *γελοίος*, έχουν αρνητικό πρόσημο, ενώ το μειδίαμα θετικό, καθώς ανήκει στη «λεπτότητα» των αστικών ηθών εξ ου και ο όρος «αστείο(ς)». Αξιοσημείωτοι είναι και οι όροι που αποδίδουν *μικτά* συναισθήματα «χαρμολύπης»: ιλαροτραγωδία – κλαυσίγελως. Και στους αρχαίους συγγραφείς οι όροι λαμβάνουν τις θετικές ή αρνητικές αποχρώσεις τους από το συγΚείμενο.

Στον Ιπποκράτη[[23]](#footnote-23) το γέλιο συνδέεται ήδη με τα πρώτα χρόνια της ζωής του ανθρώπου και κατεξοχήν με τον ύπνο του (εκδήλωση της εν ενεργεία αισθήσεως), ενώ ενδιαφέρον επιδεικνύεται στο γαργαλητό: γιατί δηλ. σε συγκεκριμένα σημεία του σώματος (μασχάλες, πέλματα) προκαλείται γέλως στο νήπιο και η απάντηση εντοπίζεται στη λεπτότητα του δέρματος στις συγκεκριμένες επιφάνειες[[24]](#footnote-24).

Αυτή η ποικιλία αιτιολογείται βάσει των εξής στοιχείων:

1. «Ανατομικά» το χαμόγελο έχει τρεις «βαθμούς»1-6, αφού συναρτάται **από την αποκάλυψη των δοντιών**[[25]](#footnote-25).
2. Με το γέλιο «μεταμφιέζονται» **ποικίλα** εσωτερικά συναισθήματα: αμηχανία, εμπαιγμός, φθόνος, υβρις, φρενίτιδα και μελαν+χολία. Ο ίδιος συγγραφέας (Αριστοτέλης) στο ένα έργο θεωρεί την *ευτραπελία* αρετή (*μεσότητα*) και σε άλλο έργο *πάθος*[[26]](#footnote-26).
3. Επιπλέον στον αρχαίο Κόσμο, σύμφωνα με τον I.S. Gihlus και την περίληψη του Γ. Μπομπέτση[[27]](#footnote-27), έχουμε τα εξής (α) *ποικίλα* είδη και τις εξής (β) *συχνές* αφορμές γέλωτος. Πρόκειται για κοινωνίες, στις οποίες **η ντροπή – το όνειδος** ήταν η ύψιστη απαξίωση για τον πολίτη, καθώς αυτός *επισκοπούσε* τον εαυτό του κατεξοχήν μέσα από τα μάτια του “ άλλου” :

**α. Είδη Γέλωτος**

* **Ομηρικό γέλιο (homeric laughter):** Καθιερωμένος όρος στη βιβλιογραφία για τις σκηνές γέλιου στα ομηρικά έπη. Το ομηρικό γέλιο εκ πρώτης όψεως είναι κωμικό αλλά στο βάθος τραγικό[[28]](#footnote-28) (πρβλ. ἄσβεστος γέλως: Ιλιάδα Α599. Οδύσσεια θ326).
* **Κωμικό γέλιο (comic laughter):** είναι το γέλιο της κωμωδίας και όχι μόνο (βλ. ανωτέρω).
* **Τραγικό γέλιο (tragic laughter):** είναι το γέλιο της τραγωδίας, κατά κανόνα επιθετικό, αλλά όχι μόνο (βλ. επίσης ανωτέρω).[[29]](#footnote-29)
* **Τελετουργικό γέλιο (ritual laughter):** είναι το γέλιο ως αναπόσπαστο κομμάτι στο πλαίσιο τελετών προς τιμήν θεών (Θεσμοφόρια)[[30]](#footnote-30).
* **ανανεωτικό γέλιο (regenerative laughter):** είναι το γέλιο που αναζωογονεί σε θρησκευτικά συμφραζόμενα και έτσι συσχετίζεται έτσι με το *τελετουργικό*.[[31]](#footnote-31)
* **Επικριτικό γέλιο (critical laughter):** είναι το γέλιο διά του οποίου ασκείται κριτική. Το επικριτικό γέλιο επικρατεί τα αυτοκρατορικά χρόνια.

Σε αυτά δύναται να προστεθεί και ο **γελοίος θάνατος,** που «στόχο έχει να μειώσει το κύρος των θανόντων»[[32]](#footnote-32)(πρβλ. στωικός Χρύσιππος ο Σολεύς[[33]](#footnote-33) 207 π. Χ.)!Ταυτόχρονα το μειδίαμα είναι απαραίτητο συστατικό της *κοινωνίας* του ζεύγους στο πλαίσιο του **«*φιλοσοφικού γάμου*»** (*Γαμικά Παραγγέλματα* 139Ε-140Α 142Α-C).[[34]](#footnote-34)

Κατωτέρω θα γίνει υπόμνηση των ευκαιριών γέλωτος, οι οποίες δίνονταν στην ελληνική αρχαιότητα και τα αυτοκρατορικά χρόνια.

**β. *ΕυΚαιρίες Γέλωτος***

1. **Έλληνες**

* **Κώμοι**: συντροφιές αντρών μετά το συμπόσιο, σε κατάσταση μέθης και ευθυμίας, τραγουδούν, αισχρολογούν και χορεύουν στους δρόμους, στο πλαίσιο των γιορτών του Διονύσου ως μίμηση της αντίστοιχης λιτανείας αυτού του κατεξοχήν «σαρκωμένου θεού» συνοδεία σατύρων, που συνιστούν κάτι το μεσάζον ανάμεσα στη ζωώδη κατάσταση και αυτή του «πολιτισμού». Πρόκειται για προεκτάσεις των συμποσίων.
* **Κωμωδίες,** στα *μεγάλα Διονύσια* μάλλον μετά την τετραλογία των δραμάτων το απόγευμα, χωρίς μάλλον την παρουσία γυναικών, αν και αρχικά οι κωμωδίες καταλάμβαναν την πρώτη μέρα της εορτής. Προφανώς όμως στη μέση του Πελοποννησιακού Πολέμου διαπιστώθηκε ότι η κωμωδία λειτουργεί θεραπευτικά για κάθε είδους «τραγωδία». Ενώ η τραγωδία προβάλλει επί σκηνής πρόσωπα ανώτερου «κοινωνικού επιπέδου» (στάτους) από τον θεατή, η κωμωδία, η οποία επίσης συνδυαζόταν με τη λατρεία του Διονύσου και την χρήση μάσκας επί σκηνής, ακολουθούσε το απόγευμα και είχε ως πρωταγωνιστές συνήθως υπάρξεις κατώτερες και χαρακτηριστικό το ***αισχρόν***, το οποίο σημαίνει τόσο το *επονείδιστο* όσο και το *δύσμορφο*. Έτσι σύμφωνα με τον Αριστοτέλη, *ἡ δὲ κωμῳδία ἐστὶν ὥσπερ εἴπομεν μίμησις* ***φαυλοτέρων*** *μέν͵οὐ μέντοι κατὰ πᾶσαν κακίαν͵ἀλλὰ* ***τοῦ αἰσχροῦ ἐστι τὸ γελοῖον μόριον****. τὸ γὰρ γελοῖόν ἐστιν ἁμάρτημά τι καὶ αἶσχος ἀνώδυνον καὶ οὐ φθαρτικόν͵ οἷον εὐθὺς τὸ γελοῖον πρόσωπον* ***αἰσχρόν τι καὶ διεστραμμένον*** *ἄνευ ὀδύνης. αἱ μὲν οὖν τῆς τραγῳδίας μεταβάσεις καὶ δι΄ ὧν ἐγένοντο οὐ λελήθασιν͵ ἡ δὲ κωμῳδία διὰ τὸ μὴ σπουδάζεσθαι ἐξ ἀρχῆς ἔλαθεν· καὶ γὰρ χορὸν κωμῳδῶν ὀψέ ποτε ὁ ἄρχων ἔδωκεν͵ ἀλλ΄* ***ἐθελονταὶ ἦσαν****. ἤδη δὲ σχήματά τινα αὐτῆς ἐχούσης οἱ λεγόμενοι αὐτῆς ποιηταὶ μνημονεύονται. τίς δὲ πρόσωπα ἀπέδωκεν ἢ προλόγους ἢ πλήθη ὑποκριτῶν καὶ ὅσα τοιαῦτα͵ ἠγνόηται. τὸ δὲ μύθους ποιεῖν [Ἐπίχαρμος καὶ Φόρμις] τὸ μὲν ἐξ ἀρχῆς ἐκ Σικελίας ἦλθε͵ τῶν δὲ Ἀθήνησιν Κράτης πρῶτος ἦρξεν ἀφέμενος τῆς ἰαμβικῆς ἰδέας καθόλου ποιεῖν λόγους καὶ μύθους* (*Ποιητική* 1449a.32-1449b.10). Στις κωμωδίες οι χοροί αποτελούνταν από μη επαγγελματίες και οι χαρακτήρες ήταν πολυπληθέστεροι, καθώς σε αυτούς εντάσσονταν και ζώα (π.χ. όρνιθες, βάτραχοι). Διαδραμάτιζε ρόλο πολιτικό, ενώ βεβαίως λειτουργούσε και ψυχοθεραπευτικά. Αφορμή κωμωδίας ήταν *παράξενα* ονόματα και χαρακτηριστικά (όπως αυτά των ανθρώπων ΑΜΕΑ), όπως και συμπεριφορές. διαφοροποιούνταν από την τραγωδία με την ***παράβαση*** προς το κοινό.
* **Ελευσίνια Μυστήρια :** εορτή προς τιμήν της Δήμητρας στον ιερό χώρο της Ελευσίνας, κατά το **μήνα *Βοηδρομιών***(Σεπτέμβριος / Οκτώβριος). Η διάρκεια της εορτής ήταν μια βδομάδα. Το γέλιο και οι αισχρολογίες – *βωμο*λοχίες (βωμός + λόχος = «ενέδρα»: αυτός που παραμονεύει στους βωμούς να κλέψει αφιερωμένο σε αυτούς κρέας»[[35]](#footnote-35)) αποτελούσαν μέρος του εορτασμού, ενώ συμμετείχαν άντρες και γυναίκες εξίσου.
* **Θεσμοφόρια:** εορτή προς τιμήν της θεσμοφόρου Δήμητρας και της Περσεφόνης στην Αθήνα αλλά και αλλού. Στην εορτή, κατά το μήνα ***Πυανεψιών, το Φθινόπωρο,*** συμμετείχαν αποκλειστικά γυναίκες. Το γέλιο και οι αισχρολογίες έδιναν και έπαιρναν σε μια γιορτή συνυφασμένη με τη σεξουαλικότητα και τη γονιμότητα.

1. **Ρωμαίοι**

* **Σατουρνάλια (Saturnalia)[[36]](#footnote-36):** Ρωμαϊκή θρησκευτική εορτή στο τέλος του Δεκεμβρίου προς τιμήν του Κρόνου (Saturnus), ο οποίοςσυνδέεται με τη χρυσή εποχή της Ρώμης. Τα Σατουρνάλια παρουσιάζουν ομοιότητες και με τις Απόκριες, καθώς στο πλαίσιο της συγκεκριμένης εορτής οι κύριοι υποδύονταν τους δούλους και οι δούλοι τους κυρίους. Έχουμε δηλ. πλήρη (αλλά βεβαίως ελεγχόμενη) ανατροπή της κοινωνικής πυραμίδας (κυρίων – δούλων / ανδρών – γυναικών), προβολή και βίωση μιας Ουτοπίας στη θέση της ευνομούμενης Πολιτείας, ανταλλαγή δώρων, ειρωνεία της πραγματικότητας, απαγορευμένα συνήθως παιχνίδια με «ζάρια» - μέθη (απελευθέρωση της γαστέρας και των υπό τη γαστέρα, όπως του «υπογείου» της ανθρώπινης ύπαρξης μέσω άσεμνων αστείων). Κυρίαρχη θέση είχε και το *εξιλαστήριο θύμα*[[37]](#footnote-37).
* **Λουπερκάλια (Lupercalia)[[38]](#footnote-38):** Ρωμαϊκή θρησκευτική εορτή προς τιμήν του Lupercus, θεού των βοσκών και των κοπαδιών, στις 15 Φεβρουαρίου. Στο πλαίσιο της εορτής νεαροί άντρες χτυπούσαν γυναίκες, πράγμα που θεωρούνταν ότι συνέτεινε στην ευτοκία και προκαλούσε γέλιο.

Το εντυπωσιακό είναι ότι, ενώ η Αττική φημιζόταν για τον «άλατι ηρτυμένο λόγο της», αγαλματίδιο του θεού Γέλιου συναντάται στην αυστηρή, συντηρητική και λακωνική **Σπάρτη**, μαζί όμως με το άγαλμα του Φόβου και του θανάτου. Σημειώνει ο Πλούταρχος στο *Βίο του Λυκούργου*: *ἀλλὰ τὸ πλεῖστον ἦν τῆς τοιαύτης διατριβῆς ἔργον ἐπαινεῖν τι τῶν καλῶν͵ ἢ τῶν αἰσχρῶν ψέγειν͵ μετὰ παιδιᾶς καὶ γέλωτος͵ ἐλαφρῶς ὑποφέροντος εἰς νουθεσίαν καὶ διόρθωσιν.* ***Οὐδὲ γὰρ αὐτὸς ἦν ἀκράτως αὐστηρὸς*** *ὁ Λυκοῦργος·ἀλλὰ καὶ* ***τὸ τοῦ Γέλωτος ἀγαλμάτιον*** *ἐκεῖνον ἱδρύσασθαι Σωσίβιος ἱστορεῖ͵ τὴν* ***παιδιὰν***(= σκώμμα, αστειότης) *ὥσπερ ἥδυσμα τοῦ πόνου καὶ τῆς διαίτης, ἐμβαλόντα* ***κατὰ καιρὸν εἰς τὰ συμπόσια*** *καὶ* ***τὰς τοιαύτας διατριβάς****. Τὸ δὲ ὅλον εἴθιζε τοὺς πολίτας μὴ βούλεσθαι μηδὲ ἐπίστασθαι κατ΄ ἰδίαν ζῆν͵ ἀλλ΄ ὥσπερ τὰς μελίττας* ***τῷ κοινῷ συμφυεῖς ὄντας ἀεὶ*** *καὶ μετ΄ ἀλλήλων εἱλουμένους περὶ τὸν ἄρχοντα͵ μικροῦ δεῖν ἐξεστῶτας ἑαυτῶν ὑπ΄ ἐνθουσιασμοῦ καὶ φιλοτιμίας͵ ὅλους εἶναι τῆς πατρίδος* (25.2-3)[[39]](#footnote-39).

Το ανωτέρω παράδοξο στοιχείο αιτιολογείται από το γεγονός ότι η φάρσα έχει τις ρίζες της στους **Δωριείς,** ενώ η κωμωδία και η τραγωδία ίσως έχουν κοινές ρίζες στη *δωρική* επίσης Σικελία. Παραδίδει ο Αθήναιος (< Σωσίβιος, 14.612): *παρὰ δὲ Λακεδαιμονίοις* ***κωμικῆς παιδιᾶς*** *ἦν τρόπος παλαιὸς λιτὸς καὶ οὗτος αὐτοῖς ὡς τἆλλα· ἐμιμεῖτο γάρ τις* ***ἐν εὐτελεῖ τῇ λέξει******κλέπτοντάς τινας ὀπώρας ἢ ξενικὸν ἰατρὸν τοιαυτὶ λέγοντα****͵ ὡς Ἄλεξις· ἐὰν ἐπιχώριος ἰατρὸς εἴπῃ· «τρυβλίον τούτῳ δότε πτισάνης»͵ καταφρονοῦμεν εὐθέως· ἐὰν δὲ «πτισάνας»͵ θαυμάζομεν. καὶ εἰ μὲν «****σευτλίον»****͵ παρείδομεν͵ εἰ δὲ «****τευτλίον»͵*** *ἀσμένως ἠκούσαμεν͵ ὡς οὐ τὸ «σεῦτλον» ταὐτὸν ὂν τῷ «τευτλίῳ». ἐκαλοῦντο δὲ οἱ ταύτην τὴν τέχνην μετιόντες παρὰ Λάκωσι* ***δεικηλισταί͵*** *ὡς ἄν τις* ***σκευοποιοὺς*** *εἴπῃ καὶ* ***μιμητάς****. Σικυώνιοι δὲ* ***φαλλοφόρους*** *αὐτοὺς καλοῦσιν͵ ἄλλοι* ***αὐτοκαβδάλους****͵Ἰταλοὶ δὲ* ***φλύακας****͵ Θηβαῖοι δὲ* ***ἐθελοντάς****͵ οἳ τὰ πολλὰ ἰδίως ὀνομάζοντες καινουργοῦσι κατὰ τὰς φωνάς* (2,2.128.36)[[40]](#footnote-40)*.* Επίσης ύστερη πηγή, το έργο του αφρικανού Απουλήιου σημειώνει ότι στην πόλη των Αινιάνων Υπάτων της Θεσσαλίας είχε ιδρυθεί ιερό του θεού Γέλωτος και τελούνταν κατ΄ έτος αγώνες προς τιμή του (*Χρυσός Όνος* 2. 31. 3.2.11 κε.).

Ο Ι. Κωνσταντακάτος,[[41]](#footnote-41) στηριζόμενος κατεξοχήν σε αναπαραστάσεις σε αγγεία, αφού «φιλολογία» για αυτό το εξαιρετικά λαϊκό είδος δεν υπάρχει, εξαίρει τη διαχρονική συνέχειά του μέχρι και τον *Καραγκιόζη* της Τουρκοκρατίας. Ένας τυπικός ήρωας αυτού του θεάματος είναι ο φτωχός, ο οποίος προσπαθεί με κολακεία / οφθαλμοδουλεία, να απατήσει το αφεντικό του. Και ο Σύρος Λουκιανός παρουσιάζει την μεγάλη *αντιστροφή* της «πυραμίδας» στον Άδη (*Μένιππος* 20), με τον πένητα να οικτίρει ακόμη και τον ίδιο τον εαυτό του, που είχε περί πολλού τον πλούσιο δεσπότη.

Το γεγονός ότι στις **παραστάσεις των αυτοκρατορικών χρόνων** ο Γέλως θεωρούνταν κατεξοχήν συνοδός του Διονύσου, μαζί με σατύρους και σειληνούς, εξάγεται από τη «Έκφραση» του Φλάβιου Φιλόστρατου εξ αφορμής της αναφοράς του στη νήσο Άνδρο και το παράδοξο ποτάμι οίνου που την διασχίζει:[[42]](#footnote-42) *ὁ μὲν ποταμὸς ἐν βοτρύων εὐνῇ κεῖται τὴν πηγὴν ἐκδιδοὺς ἄκρατός τε καὶ ὀργῶν τὸ εἶδος͵ θύρσοι δ΄ αὐτῷ περιπεφύκασι καθάπερ οἱ κάλαμοι τοῖς ὕδασι͵ παραμείψαντι δὲ τὴν γῆν καὶ τὰ ἐν αὐτῇ ταῦτα συμπόσια Τρίτωνες ἤδη περὶ τὰς ἐκβολὰς ἀπαντῶντες ἀρύονται κόχλοις τοῦ οἴνου. καὶ τὸ μὲν πίνουσιν αὐτοῦ͵ τὸ δ΄ ἀναφυσῶσιν͵ εἰσὶ δ΄ οἳ καὶ μεθύουσι τῶν Τριτώνων καὶ ὀρχοῦνται. πλεῖ καὶ Διόνυσος ἐπὶ κῶμον τῆς Ἄνδρου καὶ καθώρμισται μὲν ἡ ναῦς ἤδη͵* ***Σατύρους δὲ ἀναμὶξ καὶ Ληνὰς ἄγει καὶ Σειληνοὺς ὅσοι. τὸν Γέλωτά τε ἄγει καὶ τὸν Κῶμον*** *ἱλαρωτάτω καὶ ξυμποτικωτάτω δαίμονε͵ ὡς ἥδιστα ὁ ποταμὸς αὐτῷ τρυγῷτο* *(Εικόνες* 1.25.3.14).

Και ο Ι. Μυλωνόπουλος[[43]](#footnote-43) υποστηρίζει ότι ο γέλως στα γλυπτά της αρχαιότητας είναι χαρακτηριστικό οντοτήτων περιθωριακών, όπως π.χ. των Γιγάντων και ιδίως των Σατύρων, οι οποίοι τον συνδυάζουν με σεξουαλική αυτοϊκανοποίηση ή άλλα πάθη[[44]](#footnote-44). Αντιθέτως στην περίφημη αφροδίτη της Κνίδου[[45]](#footnote-45) διακρίνεται *μειδίαμα σεμνόν και λεληθός* (Λουκιανός [*Εικόνες* 6.9]. πρβλ. το επίθετο «φιλομειδής» για την Αφροδίτη στην *Ιλιάδα* [3.424]).[[46]](#footnote-46)

O Πλούταρχος περί τα τέλη του 1ου αι. ουσιαστικά συναινεί με τον Πλάτωνα, καθώς θεωρεί την κωμωδία του Αριστοφάνη «ακατάλληλη για ενηλίκους», ενθαρρύνοντας αποκλειστικά τη Νέα Κωμωδία του Μενάνδρου. Ας σημειωθεί εν προκειμένω, όμως, ότι ο Πλάτων εμπνεύσθηκε στη συγγραφή των έργων του από τον **Ευθύφρονα,** έναν συγγραφέα έργων για μίμους**. ο ίδιος βέβαια είναι αρνητικός απέναντι στην κωμωδία** (*Πολιτεία* 606. *Νόμοι* 816-17), ενώ και οι φύλακες της πόλεως απαγορεύεται να είναι φιλογέλωτες(*Πολιτεία* 388e). Επίσης πρωταγωνιστής των έργων του είναι ο Σωκράτης, ο οποίος και εμφανισιακά όχι μόνον δεν ανταποκρίνεται στο ιδεώδες του *καλού καγαθού* αλλά και παραπέμπει σε σάτυρο, και μεθοδολογικά χρησιμοποιούσε την ειρωνεία.Είναι χαρακτηριστικό ότι ο **Πλούταρχος** επισημαίνει για τον *Ολύμπιο* Περικλή στον *Βίο* του ότι η σύσταση του προσώπου ήταν *άθρυπτος προς γέλωτα*. Συγκεκριμένα αναφέρει τα εξής: *Τοῦτον ὑπερφυῶς τὸν ἄνδρα θαυμάσας ὁ Περικλῆς καὶ τῆς λεγομένης μετεωρολογίας καὶ* ***μεταρσιολεσχίας*** *ὑποπιμπλάμενος͵ οὐ μόνον ὡς ἔοικε τὸ φρόνημα σοβαρὸν καὶ τὸν λόγον ὑψηλὸν εἶχε καὶ καθαρὸν ὀχλικῆς καὶ πανούργου βωμολοχίας͵* ***ἀλλὰ καὶ προσώπου σύστασις ἄθρυπτος εἰς γέλωτα*** *καὶ πρᾳότης πορείας καὶ καταστολὴ περιβολῆς* ***πρὸς οὐδὲν ἐκταραττομένη πάθος ἐν τῷ λέγειν*** *καὶ* ***πλάσμα φωνῆς ἀθόρυβον καὶ ὅσα τοιαῦτα πάντας θαυμαστῶς ἐξέπληττε****. λοιδορούμενος γοῦν ποτε καὶ κακῶς ἀκούων ὑπό τινος τῶν βδελυρῶν καὶ ἀκολάστων ὅλην ἡμέραν* ***ὑπέμεινε σιωπῇ κατ΄ ἀγοράν****͵ ἅμα τι τῶν ἐπειγόντων καταπραττόμενος͵ ἑσπέρας δ΄ ἀπῄει κοσμίως οἴκαδε, παρακολουθοῦντος τοῦ ἀνθρώπου καὶ πάσῃ χρωμένου βλασφημίᾳ πρὸς αὐτόν. ὡς δ΄ ἔμελλεν εἰσιέναι σκότους ὄντος ἤδη͵ προσέταξέ τινι τῶν οἰκετῶν φῶς λαβόντι παραπέμψαι καὶ καταστῆσαι πρὸς τὴν οἰκίαν* (5.1-2).[[47]](#footnote-47)

Σημειωτέον ότι ***γελᾶν ἅμα δὴ καὶ φιλοσοφεῑν***(Επικ., *Προσφων.* 41) ήταν η «σημαία» της δημοφιλούς στα ρωμαϊκά χρόνια φιλοσοφικής σχολής του Επίκουρου. Ενώ το σύνθημα της συγκεκριμένης σχολής ήταν το ***Λάθε βιώσας*** (*να ζει κανείς αφανώς αρνούμενος κάθε περιττή σχέση από τον γάμο μέχρι την πολιτική ζωή*)[[48]](#footnote-48), στον *κήπο* του (μεταξύ του άστεος και της παλτωνικής Ακαδημίας) ζούσαν λιτά και κοινοβιακά, χωρίς όμως κοινοκτημοσύνη (αφού αυτό δήλωνε απιστία και όχι πίστη), σε ατμόσφαιρα φιλίας και *ψυχ-αγωγίας* Έλληνες και ξένοι ομοϊδεάτες, ακόμη και δούλοι και εταίρες[[49]](#footnote-49). Οι Ρωμαίοι Κικέρωνας και Κοϊντιλιανός εξαίρουν την αξία του γέλιου και στη ρητορική υπό προϋποθέσεις (Κικ., *De orat.*, 2.54-71. *Orat.*, 26, *De off.*, 1.19-30. Κοϊντ., *Inst. Orat.*, 6.3).[[50]](#footnote-50)

Ας σημειωθεί ότι ιδιαίτερα στο ρωμαϊκό κοινό το γέλιο συνδυαζόταν με δύο παραμέτρους, οι οποίες για τους Ιουδαίους και Χριστιανούς συνδέονταν με μία κατεξοχήν θανάσιμη αμαρτία: την πορνεία.

* **Τα Σατυρικά έργα**: πρόκειται για *χλευαστική εξιστόρηση ακόλαστων γεγονότων*.[[51]](#footnote-51)3 Σημειωτέον ότι η Σάτυρα θεωρούνταν από τους συγγραφείς κατεξοχήν λατινικό φιλολογικό είδος: Satira quidem tota nostra est (Quintilian, Inst. 10.1.93-95).
* **Μἰμοι:**[[52]](#footnote-52) εκτός από τις ομηρικές μάχες, παρουσίαζαν άσεμνα και σύντομα παίγνια σε αντίθεση προς τον *γνήσιο έρωτα του μυθιστορήματος*. Μάλιστα τον 1ο αι. έχουμε για πρώτη φορά στην ιστορία των Μίμων και *γραπτό κείμενο* σε πάπυρο για απαγγελία σε κοινό αστικό («παρτιτούρα»)[[53]](#footnote-53). Παρεμφερείς με σεξουαλικές νύξεις είναι και οι **μιμίαμβοι.** Πολύ ενωρίς αντικείμενο ειρωνείας έγιναν και οι Χριστιανοί μέσω μίμων χριστιανολόγων, όπως ο άγ. Ευφρόσυνος.[[54]](#footnote-54) Άλλες ειδικότητες ήταν οι εξής: ηθολόγος, βιολόγος, αρχαιολόγος, γυναικολόγος. Ο «πρωταθλητής της σάτιρας» ***σπουδογέλοιος[[55]](#footnote-55)*** Λουκιανός σατυρίζει τον *περεγρίνο* Παύλο / Πολύκαρπο, ενώ και ο Απουλήιος με την *χρυσή Όνο* δεν αποκλείεται να ασκεί κριτική στη νέα πίστη.
* Είναι αξιοσημείωτο ότι μια συγκρητιστική ταύτιση του Ιησού με τον Ύψιστο και τον Διόνυσο (τον *Υιό του Δία*) ίσως υποκρύπτεται στο γελοιογραφικό ακιδογράφημα (grafiti) που αναπαριστά τον Ιησού ως εσταυρωμένο ιπποκέφαλο και τη σημείωση *ΑΛΕΞΑΜΕΝΟΣ ΣΕΒΕΤΕ* (sic. δηλ. λατρεύει) *ΘΕΟΝ*[[56]](#footnote-56). *Βρέθηκε στ’ ανάκτορα του Παλατίνου λόφου της Ρώμης σε κτήριο στρατωνισμού της ανακτορικής φρουράς και χρονολογείται μετά το 200 μ.Χ. Ο πιστός χριστιανός αναπαρίσταται ακριβώς με τη στάση που χαιρετούσε κάποιος στην αρχαιότητα ένα είδωλο. Το* ***Υ*** *στην κορυφή σημαίνει είτε τη φράση* ***ΥΨΙΣΤΕ*** *ή τις δυο οδούς (Μτ. 7,13-14. Διδαχή) της Αρετής και της Κακίας, που παραπέμπει στο γνωστό στο νεοπυθαγόρειους μύθο του Πρόδικου για τον έφηβο Ηρακλή. Αν η εσταυρωμένη μορφή είναι όνος (το κατεξοχήν σύμβολο του Άττιδος και του Διονύσου), τότε έχουμε μια μαρτυρία της ταύτισης της λατρείας του Ιησού με άλλες λατρείες γονιμότητας.*

## 2. To Γέλιο στην Παλαιά (Πρώτη) Διαθήκη

Το εντυπωσιακό είναι ενώ η Ιστορία του Ανθρώπου ξεκινά με τη διαπίστωση της υπερβολικής λύπης και των ωδίνων, τα οποία θα συνέχουν τους Πρωτόπλαστους, η Ιστορία των Πατριαρχών στα πρώτα κεφάλαια περιέχει την έλευση παιδιού του οποίου το όνομα ταυτίζεται με το γέλιο. Πρόκειται για τον **Ισαάκ - Γιτσχάκ**. Μάλιστα αυτό το Γέλιο δεν συνδυάζεται μόνον **με την χαρά του Πατριάρχη** του Αβραάμ για την εκπλήρωση της επαγγελίας (υπόσχεσης) απόκτησης απογόνων, αλλά και με **τη δυσπιστία της Σάρρας** ότι σε προχωρημένη ηλικία μπορεί να γίνει μητέρα ([Γέν. 17, 17·](https://wol.jw.org/el/wol/bc/r11/lp-g/1200002690/0/0) [18, 9-15](https://wol.jw.org/el/wol/bc/r11/lp-g/1200002690/0/1)). Ο εκατονταετής Αβραάμ έδωσε όνομα στο γιο τους,και κατόπιν η Σάρρα είπε: *«Γέλωτά μοι ἐποίησεν Κύριος ὃς γὰρ ἂν ἀκούσῃ συγχαρεῖταί μοι»* (Γέν. 21, 6)[[57]](#footnote-57).

Σημαντικό για την άποψη περί γέλιου και χαράς τον 1ο αι. μ.Χ. είναι το σχόλιο του αλεξανδρινού Φίλωνα στη γέννηση του μονογενούς / αγαπητού υιού (Ισαάκ), ο οποίος ήδη στα ελληνορρωμαϊκα χρόνια προβαλλόταν ως τύπος του εκούσιου θύματος, εξ ου και η Εισαγωγή του ακολουθούντος πολύ σημαντικού για το θέμα μας κειμένου:

ἔστι δὲ τοιάδε· ὁ μελλήσας σφαγιάζεσθαι καλεῖται Χαλδαϊστὶ μὲν *Ἰσαάκ,* Ἑλληνιστὶ δὲ μεταληφθέντος τοῦ ὀνόματος "***γέλως***·" ***γέλως δ᾽ οὐχ ὁ κατὰ παιδιὰν ἐγγινόμενος σώματι παραλαμβάνεται τὰ νῦν, ἀλλ᾽ ἡ κατὰ διάνοιαν εὐπάθεια καὶ χαρά.*** ταύτην ὁ σοφὸς ***ἱερουργεῖν*** λέγεται δεόντως θεῷ, διὰ συμβόλου παριστάς, ὅτι ***τὸ χαίρειν μόνῳ θεῷ οἰκειότατόν ἐστιν***· **ἐπίλυπον μὲν γὰρ τὸ ἀνθρώπινον γένος καὶ περιδεές, ἢ *παρόντων* κακῶν ἢ *προσδοκωμένων,* ὡς ἢ ἐπὶ τοῖς ἐν χερσὶν ἀβουλήτοις ἀνιᾶσθαι ἢ ἐπὶ τοῖς μέλλουσι ταραχῇ καὶ φόβῳ κραδαίνεσθαι**· ἄλυπος δὲ καὶ ἄφοβος καὶ παντὸς πάθους ἀμέτοχος ἡ τοῦ θεοῦ φύσις, εὐδαιμονίας καὶ μακαριότητος παντελοῦς μόνη μετέχουσα.

*τῷ δὴ τὴν ἀληθῆ ταύτην ὁμολογίαν ὡμολογηκότι τρόπῳ,* ***χρηστὸς ὢν καὶ φιλάνθρωπος ὁ θεός****, φθόνον ἐληλακὼς ἀφ᾽ ἑαυτοῦ, προσηκόντως* ***ἀντιχαρίζεται τὸ δῶρον****, καθ᾽ ὅσον ἔχει δυνάμεως ὁ ληψόμενος, καὶ μόνον οὐ ταῦτα θεσπίζει, λέγων·* **"*τὸ μὲν τῆς χαρᾶς γένος καὶ τὸ χαίρειν ὅτι οὐκ ἔστιν ἑτέρου πλὴν ἐμοῦ τοῦ πατρὸς τῶν ὅλων κτῆμα, σαφῶς οἶδα. Κεκτημένος δ᾽ ὅμως, οὐ φθονῶ τοῖς ἀξίοις χρῆσθαι· ἄξιος δὲ τίς ἂν εἴη, πλὴν εἴ τις ἐμοὶ καὶ τοῖς ἐμοῖς βουλήμασιν ἕποιτο;*** *τούτῳ γὰρ ἥκιστα μὲν ἀνιᾶσθαι, ἥκιστα δὲ φοβεῖσθαι συμβήσεται πορευομένῳ ταύτην τὴν ὁδόν, ἣ πάθεσι μὲν καὶ κακίαις ἐστὶν ἄβατος, εὐπαθείαις δὲ καὶ ἀρεταῖς ἐμπεριπατεῖται.*" μηδεὶς δ᾽ ὑπολαβέτω **τὴν ἄκρατον καὶ ἀμιγῆ λύπης χαρὰν ἀπ᾽ οὐρανοῦ** καταβαίνειν ἐπὶ τὴν γῆν, ἀλλὰ κέκραται ἐξ ἀμφοῖν, **περιττεύοντος τοῦ κρείττονος**· ὅνπερ τρόπον καὶ τὸ φῶς ἐν οὐρανῷ μὲν ἄκρατον καὶ ἀμιγὲς σκότους ἐστίν, **ἐν δὲ τοῖς ὑπὸ σελήνην ἀέρι ζοφερῷ κεκραμένον φαίνεται**. ταύτης ἕνεκα τῆς αἰτίας δοκεῖ μοι **καὶ πρότερον γελάσασα ἡ ἀρετῆς ἐπώνυμος Σάρρα** πρὸς τὸν πυνθανόμενον, ἀρνήσασθαι τὸν γέλωτα, *καταδείσασα μή ποτε ἄρα τὸ χαίρειν οὐδενὸς ὂν γενητοῦ, μόνου δὲ τοῦ θεοῦ, σφετερίζηται·* διόπερ θαρσύνων αὐτὴν ὁ ἱερὸς λόγος φησί· ***μηδὲν εὐλαβηθῇς, ὄντως ἐγέλασας καὶ μέτεστί σοι χαρᾶς. 207οὐ γὰρ εἴασεν ὁ πατὴρ τῶν ἀνθρώπων τὸ γένος λύπαις καὶ ὀδύναις καὶ ἄχθεσιν ἀνιάτοις ἐμφέρεσθαι, παρέμιξε δὲ καὶ τῆς ἀμείνονος φύσεως, εὐδιάσαι καὶ γαληνιάσαι ποτὲ τὴν ψυχὴν δικαιώσας· τὴν δὲ τῶν σοφῶν καὶ τὸν πλείω χρόνον τοῦ βίου γήθειν καὶ εὐφραίνεσθαι τοῖς τοῦ κόσμου θεωρήμασιν ἐβουλήθη****.* (*Aβραάμ*1:201-207).201

Ο Θεός Πατήρ είναι ο μόνος άλυπος, ο έχων αέναη οικειότητα με την χαρά (εξ ου και ο γέλως της Σάρας). Επειδή όμως δεν είναι φθονερός αλλά φιλάνθρωπος, *αντιχαρίζεται το δώρο*, κεκραμένο όμως με τη λύπη. Έτσι το ανθρώπινο γένος δεν οδηγείται σε απόγνωση από τις οδύνες της πτώσης, αλλά ευφραίνεται με τα *θεωρήματα του κόσμου*[[58]](#footnote-58). Σημειωτέον ότι το γέλιο του Ισαάκ συνδέεται από τον Φίλωνα στο παρακάτω Κείμενο, με την ωραία σχέση *παιδιάς,* την οποία διατηρούσε ο πατριάρχης με τη γυναίκα του Ρεβέκκα.

*περὶ γεωργικῆς τέχνης* (De plantatio) 168.1 - 171.4: *κατὰ γοῦν τὸν ἱερώτατον Μωυσῆν τέλος ἐστὶ σοφίας παιδιὰ καὶ γέλως͵ ἀλλ΄ οὐχ ἃ τοῖς νηπίοις ἄνευ φρονήσεως πᾶσι μελετᾶται͵ ἀλλ΄ ἃ τοῖς ἤδη πολιοῖς οὐ χρόνῳ μόνον ἀλλὰ καὶ βουλαῖς ἀγαθαῖς γεγονόσιν. οὐχ ὁρᾷς ὅτι τὸν αὐτηκόου καὶ αὐτομαθοῦς καὶ αὐτουργοῦ τῆς ἐπιστήμης ἀρυσάμενον οὐ μετέχοντα γέλωτος͵ ἀλλ΄ αὐτὸν γέλωτα*  *εἶναί φησιν;* ***οὗτός ἐστιν Ἰσαάκ͵ ὃς ἑρμηνεύεται «γέλως»͵ ᾧ παίζειν μετὰ τῆς ὑπομονῆς͵ ἣν Ρεβέκκαν Ἑβραῖοι καλοῦσιν͵ ἁρμόττει. τὴν δὲ θείαν παιδιὰν τῆς ψυχῆς ἰδιώτῃ μὲν οὐ θέμις ἰδεῖν͵*** *βασιλεῖ δὲ ἔξεστιν͵ ᾧ πάμπολυν χρόνον παρῴκησεν͵ εἰ καὶ μὴ πάντ΄ ἐνῴκησε τὸν αἰῶνα͵ σοφία. προσαγορεύεται οὗτος Ἀβιμέλεχ͵ ὃς διακύψας τῇ θυρίδι͵ τῷ διοιχθέντι καὶ φωσφόρῳ τῆς διανοίας ὄμματι͵ τὸν Ἰσαὰκ εἶδε παίζοντα μετὰ Ρεβέκκας τῆς γυναικὸς αὐτοῦ (Γέν. 26, 8). τί γὰρ ἄλλο ἐμπρεπὲς ἔργον σοφῷ ἢ τὸ παίζειν καὶ γανοῦσθαι καὶ συνευφραίνεσθαι τῇ τῶν καλῶν ὑπομονῇ; ἐξ ὧν ὅτι καὶ μεθυσθήσεται δῆλόν ἐστι τῆςμέθης ἠθοποιούσης καὶ ἄνεσιν καὶ ὠφέλειαν ἐργαζομένης· ὁ γὰρ ἄκρα τος τὰ τῇ φύσει προσόντα ἐπιτείνειν καὶ σφοδρύνειν ἔοικεν εἴτε καλὰ εἴτε καὶ τὰ ἐναντία͵ καθάπερ καὶ πολλὰ τῶν ἄλλων· ἐπεὶ καὶ χρήματα αἴτια μὲν ἀγαθῶν ἀγαθῷ͵ κακῷ δέ͵ ὡς ἔφη τις͵ κακῶν*.

Ο C.H. Gordon[[59]](#footnote-59) σημειώνει το εξής αξιοπρόσεκτο στοιχείο για τη ρίζα του ονόματος «Ισαάκ» ***[[60]](#footnote-60)***: *Ο Όμηρος χρησιμοποιεί συχνά τη λέξη* ***ὀαριστύς*** *(«χαριεντισμός», «γλυκό κουβεντολόι») όχι σε σχέση με τον έρωτα, αλλά με τον πόλεμο (Ιλ. Λ 502. Ν 291, 779. Ρ 228. Χ 126-8). Η χρήση της λέξης αυτής για τη μάχη βρίσκει ένα παράλληλο στα εβραϊκά. Η ρίζα* ***shq*** *(κυριολεκτικά: «γελῶ») έχει τη σημασία «παίζω με κάποιον», συμπεριλαμβανομένου και του ερωτικού χαριεντισμού. πρβλ. την περίπτωση του Ισαάκ και της γυναίκας του, της Ρεβέκκας, στη Γένεση (26, 8). Αυτή η λέξη αφορά στον θανατηφόρο αγώνα στο Β' Βασ. 2,14, όπου ο Αβεννήρ είπε στον Ιωάβ: «Άφησε τους νέους να σηκωθούν και να παίξουν (!) μπροστά μας». Το «παιχνίδια είχε ως αποτέλεσμα να σκοτωθούν όλοι οι αντίπαλοι*[[61]](#footnote-61).

Τις περισσότερες φορές το γέλιο εκφράζει στην Π.Δ. τα εξής:

**\* Διασκέδαση – ξεφάντωμα:** Eκκλ. 7, 1-6 (πρβλ. 10, 19).[[62]](#footnote-62)

**\* Χλευασμό**: Χαρακτηριστική η εικόνα του Γιαχβέ, ο οποίος στον εισαγωγικό Ψαλμό 2 χλευάζει τα σχέδια των μηχανορραφούντων εθνών: *ὁ κατοικῶν ἐν οὐρανοῖς ἐκγελάσεται αὐτούς καὶ ὁ Κύριος ἐκμυκτηριεῖ αὐτούς* (στ. 4. πρβλ. Ψ. 37, 12-13. 20. 59, 8 Μασ.. Παρ. 1, 26. Ιεζ. 18, 23. 32. Ιώβ 12, 4. 30, 1. Ιερ. 20, 7 [και οι δύο μορφές Ιώβ και Ιερεμίας γίνονται αντικείμενο χλεύης]. Μκ. 5, 40 και παρ. [ανάσταση θυγατέρας Ιαείρου. Μτ. 5, 11-12). Στο τέλος ο ψαλμωδός προσκαλεί τους πιστούς σε μία παράδοξη αγαλλίαση εν τρόμω (2,11: *δουλεύσατε τῷ Κυρίῳ ἐν φόβῳ* ***καὶ ἀγαλλιᾶσθε αὐτῷ ἐν τρόμῳ***).[[63]](#footnote-63)

Επίσης πρέπει να σημειωθούν τα εξής:

1. Στο **τέλος της παλαιοδιαθηκικής εποχής** αναπτύσσεται η παράσταση ότι ο Θεός κατά τη δημιουργία είχε στο πλευρό του μεσίτες-βοηθούς. Αυτή η εξέλιξη, η οποία πιθανόν έχει αιγυπτιακό μυθολογικό υπόβαθρο λαμβάνει «σάρκα και οστά» στη μορφή της Σοφίας43. Αυτή είναι δημιούργημα του Θεού. *Δημιουργήθηκε πριν τους αιώνες, αρχή αρχή, προτού υπάρξει η γη. Γεννήθηκε όταν ακόμα δεν υπήρχαν οι άβυσσοι, προτού γίνουν οι πηγές*[[64]](#footnote-64) (Παρ. 8, 22). *Πριν από το χρόνο, απ’ την αρχή με δημιούργησε κι αιώνια θα υπάρχω* (Σιρ. 24, 9.[[65]](#footnote-65) πρβλ. 1, 4). Σε αυτή τη συνάφεια είναι εξόχου σημασίας για μας η μετοχή της στη δημιουργία του Σύμπαντος (Παρ. 8, 22-31), που καθίσταται δυνατή διά της προΰπαρξής της προ πάντων των κτισμάτων, γεγονός που συνδέεται με άρρητη χαρά: ***Τότε ήμουν κοντά του σαν μικρό παιδί κι ήμουν η καθημερινή του ευχαρίστηση, ενώ στην παρουσία του χαιρόμουν ακατάπαυστα· χαιρόμουν στης δικής του γης την οικουμένη κι ήμουν ευτυχισμένη στους ανθρώπους ανάμεσα****»* (Παρ. 8, 30).[[66]](#footnote-66) Ενώ από την χριστιανική Κοινότητα η Σοφία ταυτίστηκε με τον Κύριο Ιησού, από τη ραβινική Γραμματεία ταυτίστηκε με την Τορά, ενώ και το Σάββατο ζωγραφίζεται ως Νύμφη, στην οποία αρμόζει το «αὕτη ἡ ἡμέρα ἣν ἐποίησεν ὁ κύριος ἀγαλλιασώμεθα καὶ εὐφρανθῶμεν ἐν αὐτῇ» (Ψ. 117, 24 Ο’).
2. **Ο Sean A. Adams**[[67]](#footnote-67) **σε πρόσφατο άρθρο του υποστηρίζει ότι από τον Ιουδαϊσμό δεν υιοθετήθηκε το φιλολογικό είδος της σάτιρας, όπως και αυτά της κωμωδίας, της λυρικής (Σαπφώ, Αλκαίος, Πίνδαρος) και ερωτικής ποίησης** (Ανακρεόντια), αλλά και της γεωγραφίας (πρβλ. όμως το ποίημα του επικού Φίλωνα για την Ιερουσαλήμ). Βεβαίως δεν απουσίαζε το χιούμορ από την ιουδαϊκή γραμματεία. Εν προκειμένω κομίζει ως παραδείγματα την κριτική στα είδωλα στο *Βηλ και Δράκων* και τα Ψευδοκλημέντεια (4.7-6.25). Εκεί ασκείται κριτική στον αντισημίτη Απίωνα και τους Έλληνες λογίους οι οποίοι δικαίωναν την ανηθικότητα των θεών μέσω της αλληγορικής ερμηνείας (Ομ. 4.16. “Eγκώμιο μοιχείας” 5.9-19)[[68]](#footnote-68).
3. Στο πλαίσιο του ραβινικού ιουδαϊσμού, ήδη κατά την εποχή του Δεύτερου Ναού, το γέλιο εντάχθηκε στη γιορτή Πουρίμ («των Κλήρων»), η οποία εορτάζεται 40 μέρες πριν το Πάσχα και έχει μέσω της ανάμνησης και αναβίωσης των γεγονότων του βιβλίου της Εσθήρ, «ιεροποιήσει» το καρναβάλι. Είναι χαρακτηριστική η ένδυση μάσκας, η οινοποσία και η ευφροσύνη, η ανατροπή της πυραμίδας της εξουσίας, η καταστρατήγηση των Κανόνων, η «προσφορά δώρου» χωρίς την προσμονή αντιδώρου[[69]](#footnote-69). Ο Χριστιανισμός, ενώ υιοθέτησε αρκετές ιουδαϊκές εορτές, τη συγκεκριμένη δεν την προσέλαβε, παρά την αποφορτοποίηση την οποία προκαλεί στο ανθρώπινο σώμα[[70]](#footnote-70).

## 3. Το Χιούμορ του Κυρίου Ιησού

Στο παρόν Κεφάλαιο θα εκθέσω τις εσχάτως διατυπωθείσες βασικές απόψεις του Berger (B.)[[71]](#footnote-71) για το χιούμορ του Ιησού, με το οποίο πρόσφερε την χαρά, τον πρωταρχικό καρπό του Αγ. Πνεύματος (Γαλ. 5, 22), το οποίο μισεί την οξυχολία (*Εντολ.* 5.1.3). Εν συνεχεία θα παραθέσω τη δική μου συμβολή στο θέμα, η οποία επικεντρώνεται στο *Κατά Λουκάν* και όχι στο *Κατά Ματθαίον*, όπως κατεξοχήν συμβαίνει με τον Β.. Σε κάποια σημεία θα υιοθετήσω στον λόγο μου στοιχεία χιούμορ, μεταφέροντας τον εαυτό και τον αναγνώστη στο θέμα αυτής της εισήγησης.

Ήδη επισημάνθηκε ότι το 2019 κυκλοφορήθηκε το ανωτέρω βιβλίο με τίτλο: »Ein Kamel durchs Nadelöhr: Der Humor Jesu« (Herder Verlag 2019). Ο αναγνωρισμένος στη σύγχρονη βιβλική έρευνα συγγραφέας ξεκινά το «κύκνειο άσμα» του με την εξής διαπίστωση, η οποία εν πολλοίς ισχύει και στην καθ’ ημάς Ανατολή: Συνήθως έχουμε ταυτίσει τον Χριστιανισμό με μια «ξύλινη γλώσσα» δογματικών αποφάνσεων και ηθικών απαγορεύσεων, που συνοδεύονται αποκλειστικά από δάκρυα. Αυτή η ταύτιση μας έχει στερήσει από τη δροσιά και τη ζωτικότητα των λόγων του Ι. Χριστού, ο οποίος γνώριζε να «αλατίζει» και ταυτόχρονα να θέτει υπό διερώτηση («προβοκάρει») την καθημερινότητα. Στην αρχή του κύκνειου άσματός του ο συγγραφέας (σ.) ξεκινάει με την ανατομία του χιούμορ, το οποίο εκτός των άλλων προϋποθέτει δύο ανθρώπους, οι οποίοι μέσω αυτού έρχονται σε *κοινωνία* (με την αρχαιοελληνική έννοια του όρου), ενώ ειδικότερα το χιούμορ του Κυρίου αποκαλύπτει τι διαχωρίζει τον άνθρωπο από τον Ουρανό. Μέσω της υπερβολής αναποδογυρίζει τις σοβαροφανείς κοσμικές «καθωσπρέπει προτεραιότητες», οι οποίες κυριολεκτικά μας τυραννούν και ουσιαστικά υπογραμμίζει ότι ο Θεός είναι ο Ένας και ο μοναδικός. Ο Κύριος, ομιλώντας αρκετά συχνά μονολεκτικά[[72]](#footnote-72) (καθώς όποιος έχει πραγματική εξουσία διατάζει λιτά: *Δεύρο έξω*) και χρησιμοποιώντας *παράδοξα*, σαρκάζει συμπεριφορές «δήθεν» (υποκριτών) και αποκαλύπτει άγνωστες πτυχές του Γιαχβέ, οι οποίες αληθινά τον φέρνουν κοντά στον σύγχρονο άνθρωπο που πάσχει μεταφορικά ή κυριολεκτικά από την *κατάθλιψη* και την έλλειψη Νοήματος.

Βεβαίως και τα Ευαγγέλια δεν παραδίδουν σκηνή, όπου να γελά ο πρωταγωνιστής τους, παρά μόνο την αφήγηση του φίλου Λαζάρου, όπου ο Κύριος έκλαψε. Πρόκειται για τον βραχύτερο στίχο της Βίβλου (Ιω. 11, 35: *ἐδάκρυσεν ὁ Ἰησοῦς*). Το γέλιο παραδίδεται μόνο σε απόκρυφες αφηγήσεις (όπως το *Ευαγγέλιο του Ιούδα* 11.1. *Ευαγγέλιο παιδικής ηλικίας Θωμά* 8.1. 15.1. *Κοπτική Αποκ. Πέτρου* 10) *«άγραφα» λόγια του Κυρίου* (Νο 280. 292. 350), τα οποία επίσης είναι άγνωστα μέχρι σήμερα στο ευρύ ελληνικό κοινό και χρησιμοποιεί επικουρικά ο σ., όπως αξιοποιεί τόσο την Τέχνη όσο και ειδικότερα την αρχιτεκτονική. Ο ίδιος ο Β. αναφέρει στην Εισαγωγή του ότι «η Θρησκεία δεν είναι κάτι επικίνδυνο. Γίνεται τέτοια χωρίς χιούμορ», καθώς αυτό στην ζωή δεν είναι το αντίθετο της σοβαρότητας. Είναι το συνώνυμο της αποκάλυψης της αληθινής διάστασης πολλών πραγμάτων στον άνθρωπο, ο οποίος γενικότερα αρέσκεται στους «κλόουν» και το ευμέγεθες.

Ήδη μία πρώτη διαγώνια ανάγνωση των ευαγγελικών Κειμένων αρκεί για να συμπεράνει ο αναγνώστης ότι σε *καίρια* σημεία της αφήγησης, οι συγγραφείς παρουσιάζουν έναν Πρωταγωνιστή, ο οποίος καταφάσκει στην χαρούμενη πλευρά της ζωής. Στο αρχαιότερο Ευαγγέλιο, στην καρδιά του *Κατά Μάρκον*, δύο φορές ο Ιησούς και μάλιστα ως αντίδοτο της ανδρικής ανταγωνιστικότητας για πρωτεία, προβάλλει ως ***μοντέλο*** της μαθητείας του, το κατά κόσμον ανόητο και ανώριμο παιδί (< *παιδιά*) το οποίο και τοποθετεί στο επίκεντρο και αγκαλιάζει.[[73]](#footnote-73) Είναι γνωστόν ότι η προσέλκυση των παιδιών προϋποθέτει πρόσωπο με «μεγάλο χαμόγελο», όπως αυτό του γελωτοποιού (κλόουν).[[74]](#footnote-74) Ουσιαστικά έτσι ο Μάρκος «μεταφράζει» αφηγηματικά το παύλειο «*τὰ μωρὰ τοῦ κόσμου ἐξελέξατο ὁ Θεός, ἵνα καταισχύνῃ τοὺς σοφούς, καὶ τὰ ἀσθενῆ τοῦ κόσμου ἐξελέξατο ὁ Θεός, ἵνα καταισχύνῃ τὰ ἰσχυρά, καὶ τὰ ἀγενῆ τοῦ κόσμου καὶ τὰ ἐξουθενημένα ἐξελέξατο ὁ Θεός, τὰ μὴ ὄντα, ἵνα τὰ ὄντα καταργήσῃ* (Α’ Κορ. 1. 27-28).

Και στο νεότερο Ευαγγέλιο, το *Κατά Ιωάννη*, η αρχή των σημείων του σαρκωμένου Λόγου ταυτίζεται με την ενεργή παρουσία Του σε *γάμο την τρίτη ημέρα* στην περιθωριακή Κανά, όχι για να αποκόψει το νυμφίο από το «έτερον ήμισυ» (όπως συμβαίνει σε μεταγενέστερα απόκρυφα εγκρατιστικά Κείμενα), αλλά για να προσφέρει στο ζεύγος τη δυνατότητα ολοκλήρωσης της ένωσής τους καθώς επίσης και στους καλεσμένους την ευκαιρία συνομιλίας (με την κυριολεκτική έννοια του όρου). Αυτό συμβαίνει με την σκανδαλώδη για τα δεδομένα του 20ου αι. μ. Χ. (πρβλ. την ποτοαπαγόρευση της Αμερικής [1920-1933]) χορηγία οίνου ποσοτικά *άφθονου* (500 λίτρα) και ποιοτικά *άριστου,* για να συνεχιστεί το επταήμερο συμπόσιο και ο χορός. Η αφθονία δεν είναι χαρακτηριστική μόνον στο «πνευματικό Ευαγγέλιο», το οποίο κατακλείει τα σημεία του Ιησού με ένα απίστευτο «παιχνίδι με τον θάνατο» (ανάσταση του Λαζάρου), επισημαίνοντας ότι ο Κύριος είναι *χορηγός* *περισσεύματος* (= πλεονάσματος) ζωής και χαράς (Ιω. 15, 11. 16, 24. Α’ Ιω. 1, 4). Και στα συνοπτικά Ευαγγέλια ο Υιός του Θεού προσφέρει άφθονους άρτους και ιχθύες (Μκ. 6, 30- 43. 8, 1-11) σε όσους έχουν στερηθεί την ασφάλεια της στέγης τους, ώστε να «χορτάσουν» στην έρημο *με το ρήμα του Θεού που εκπορεύεται από το στόμα του*. Παρόμοια δέχεται δώρο από ανώνυμη γυναίκα (Μκ. 14, 4β-9). Και όπως εύστοχα επισημαίνει ο Β. όλα αυτά συμβαίνουν με μονολεκτικές προστακτικές ή και με «αρνήσεις». Ούτως ή άλλως ας μην λησμονείται ότι ήδη στα Συνοπτικά Ευαγγέλια παρουσιάζεται ο Κύριος Ιησούς ως ο Νυμφίος (Μκ. 2, 18-20)[[75]](#footnote-75), ενώ ίδιος αυτοπροβάλλεται ως ο Υιός του Ανθρώπου. Αυτός, σε αντίθεση προς τον Βαπτιστή, συμμετέχει στην χαρά της τράπεζας, χρησιμοποιώντας και μεταφορές – παραβολές από τις μεθόδους που εφαρμόζονταν στην εποχή του για να διατηρηθεί ο οίνος γευστικός[[76]](#footnote-76).

Βεβαίως και για το χιούμορ του Ιησού ισχύει η «θεωρία της παραβολής» και η κατάληξη «ὁ ἔχων ὤτα ἀκούειν ἀκουέτω» (Μκ. 4, 9), ενώ ας μην λησμονείται ότι αποδέκτες της κριτικής του ήταν εκείνοι οι οποίοι διακρίνονταν για την υποκρισία (ήτοι το θέατρο).Ιδού μερικά παραδείγματα χιούμορ του Κυρίου από τη συνοπτική παράδοση σύμφωνα με τον Β.:

* Είναι κωμικό να τοποθετείς ένα όντως *πανάκριβο* μαργαριτάρι στο στόμα ενός γουρουνιού (Μτ.7, 6), το οποίο με τον τρόπο αυτόν βιολογικά τραυματίζεται και κατόπιν «δαιμονίζεται», προκαλώντας κυριολεκτικό χάος. Παρομοίως είναι ανόητο να προσπαθείς να βγάλεις την ακίδα από το μάτι του αδελφού σου, ενώ στο δικό σου εντοπίζεται ολόκληρο δοκάρι (Μτ. 7, 3). Επίσης ως χιούμορ μπορεί να εκληφθεί το να κτίζει κάποιος πάνω στην άμμο (Μτ. 7, 26), όπως κάνουν συνήθως τα *ανόητα* (στην αρχαιότητα) παιδιά, το παιχνίδι των οποίων ανακαλείται εν συνεχεία για να «αισθητοποιήσει» τη μέθοδο, την οποία υιοθέτησαν οι δύο κορυφαίες προσωπικότητες της Κ.Δ.: ο ίδιος και ο Βαπτιστής (Μτ. 11, 16 // Λκ. 7, 31-36). Εν προκειμένω θα ήθελα να σημειώσω ότι όλα τα ανωτέρω στοιχεία (ήτοι το δοκάρι του τυφλού, το κτίσιμο στην άμμο, το μργαριτάρι στο στόμα του χοίρου) μνημονεύονται στο τέλος της Επί του όρους Ομιλία, η οποία μετά τους Μακαρισμούς εγκαινιάζεται με την προτροπή να γίνουν οι μαθητές το αλάτι της γης (και με την έννοια του ηδύσματος), ενώ στη συνέχεια αποτρέπει από τη **βαττολογία** (= μπατς, μπατς, λέω μπλα-μπλα) των εθνικών, ρακά (Mτ 5, 22).[[77]](#footnote-77) Κωμική είναι για τον αρχαίο κόσμο και η εικόνα του τυφλού, του καθοδηγούμενου από τυφλό, γεγονός που θα οδηγήσει στο βόθυνο και τους δύο (15, 14. πρβλ. τον πάσχοντα δεσπότη τού Καρρίωνα στο έργο *Πλούτο* του Αριστοφάνη [13]).
* Χιούμορ εμπεριέχει και η **παραβολή των μωρών παρθένων**: Ενώ ο νυμφίος καθυστερεί αφόρητα να έλθει και δεν επιδεικνύεται καμιά αλληλεγγύη μεταξύ των προσκεκλημένων, τελικά απαιτεί από εκείνα τα πλάσματα που είχαν ως γυναίκες τόσες προετοιμασίες να κάνουν, να έχουν προβλέψει να προμηθευθούν διπλάσιο λάδι και πάνε μέσα στο σκοτάδι και να αγοράσουν το έλαιο! Σημειωτέον ότι εν προκειμένω δεν εφαρμόζεται το τόσο βασικό στο *Κατά Ματθαίο* «έλεος θέλω και ου θυσία» (Μτ. 12, 7 // Ωσηέ 6, 6), ήτοι η αλληλεγγύη.
* Ιδιαίτερα ο Β. εστιάζει στο πώς ο Κύριος **σχετίζεται με τα ζώα,** τα οποία πρωταγωνιστούσαν στην αρχαία κωμωδία. Αυτός ουδέποτε παραδίδεται να κρεοφαγεί (ακόμα και στο πασχάλιο δείπνο), ενώ αντιθέτως συνυπήρξε μαζί τους για 40 μέρες μετά τη Βάπτιση, όπως και ο πλανητάρχης Ναβουχοδονόσωρ στο *Δανιήλ* 4. Όπως προδίδει και ο τίτλος του βιβλίου, κατεξοχήν αντικείμενο πραγμάτευσης γίνεται και **η διέλευση της καμήλου από την οπή της βελόνας**. (α) Κάποιοι αντί για κάμηλος[[78]](#footnote-78), διαβάζουν κάμιλος (παλαμάρι πλοίου[[79]](#footnote-79)) και (β) άλλοι μνημονεύουν και την χαμηλή – στενή πύλη των *πτωχών* Εσσαίων δυτικά της Ιερουσαλήμ, η οποία ονομαζόταν «τρύπα βελώνας». Σε ραβινικό παράλληλο, που επισημαίνεται στους Strack Billebrerck γίνεται λόγος για τη δίοδο ενός ελέφαντα μέσω τρυπήματος βελώνας (352 μ.Χ.). Και το παιδί πρέπει να διέλθει μια μικρή οπή για να έλθει στη ζωή. Παρομοίως και η ψυχή μετά θάνατον πρέπει να εξέλθει από μία στενή πύλη[[80]](#footnote-80). Σημειωτέον ότι ο Κύριος *αγάπησε* το νέο (Μκ. 10, 21α).
* Επίσης ενδιαφέρουσα είναι η σύγκριση από τον Β. του Κυρίου με τους γνωστούς για το σαρκασμό αλλά και την άρνηση του πολιτισμού (ακόμη και του γάμου) Κυνικούς, όπως και άλλους περιφερόμενους ασκητές της περιόδου κατά την οποία Εκείνος έζησε. Έτσι ο αναγνώστης μεταφέρεται στο περιβάλλον, όπου έζησε ο Κύριος, ενώ (όπως ήδη επεσήμανα), ενώ και τα άγραφα Λόγια Του είναι όντως αποκαλυπτικά για το πώς βίωναν τον Χριστιανισμό κάποιες γνωστικές «ομάδες». Επίσης η αποστέγαση της σκέπης (Μκ. 2, 4), η οποία για τον Β. είναι κάτι που ανθρωπίνως είναι αδύνατον να συνέβη, καθώς θα προκαλούσε «χαλασμό» εντός της οικίας, εντάσσεται στη φιλολογική τεχνική της *συστροφής*, της κινητοποίησης πλήθους ένεκα της επίσκεψης μιας εκλεκτής προσωπικότητας και της συμβολικής «αποδόμησης των τειχών της πόλεως». Εν προκειμένω βεβαίως ο έγκριτος ερευνητής ίσως θα έπρεπε να λάβει σοβαρότερα υπόψη την αρχιτεκτονική των απλών οικιών της Ανατολής ακόμη και μέχρι τις ημέρες μας.

Σε κάθε περίπτωση ακόμη κι ένας έμπειρος μελετητής της Βίβλου αποκομίζει έκπληξη από τη λεπτή ειρωνεία που κρύβεται στα «τρισδιάστατα λόγια» του Κυρίου και ένα αίσθημα χαράς καθώς αποτινάσσει τη σοβαροφάνεια με την οποία από κάποιους έχει συνδεθεί η μετάνοια και έχει ενδυθεί ο εκκλησιαστικός λόγος. Όντως και η γλώσσα και το περιεχόμενο είναι συνΑρπαστικά και αγχολυτικά, καθώς το χιούμορ είναι και ανατρεπτικό και ιαματικό και βαθιά αποκαλυπτικό.

**Προσωπικά θα επικεντρώσω το ενδιαφέρον μου στο χιούμορ του *Κατά Λουκάν*, το οποίο δίνει ιδιαίτερη έμφαση στην χαρά, σε συνάρτηση μάλιστα με την υμνολογία και τη Σύναξη, η οποία βιώνει ένα ιδιότυπο εσχατολογικό «τζετ λαγκ»**[[81]](#footnote-81)**: ενώ ζει ουσιαστικά τον *καιρό* στο εδώ και το τώρα, προγεύεται μέσω της Ευχαριστίας και των Λειτουργιών, *πριν* και *μετά* από αυτήν (ήτοι τη Συγχώρεση πριν και τη Μαρτυρία μετά) τα τελικά Έσχατα, την αγαλλίαση της πανηγύρεως της «άνω Ιερουσαλήμ». Πιθανότατα ο Λουκάς ως ιατρός γνώριζε τη λειτουργικότητα του χιούμορ στη θεραπευτική των ασθενών, όπως αυτή επισημαίνεται από τον μεταγενέστερο Γαληνό, αλλά και το γέλιο ως «σημείο» ψυχικών ασθενειών, όπως *μανιοκατάθλιψης***[[82]](#footnote-82)**.**

* Ο ίδιος ξεκινά το Ευαγγέλιο με ένα σκίρτημα χαράς του Προδρόμου στη μήτρα της Ελισάβετ σε ηλικία έξι μηνών (όταν πλέον ο σχηματισμός του έχει ολοκληρωθεί). Πρόκειται για το αποκορύφωμα ενός δίπτυχου παραδόξων γεννήσεων με τις οποίες προλογίζει το Ευαγγέλιό του. Η ίδια η Θεοτόκος ξεσπά σε έναν ύμνο – μεγαλυνάριο με *επικεφαλίδα* την αγαλλίαση του πνεύματος και αποκορύφωση την ανατροπή των πλουσίων και ταυτόχρονα την εξύψωση των περιθωριακών – ταπεινών σε συνδυασμό με τον εμπλησμό των πεινώντων. Βεβαίως αυτή η χαρά θα συνδυασθεί με προφητεία «ρομφαίας» (2, 35). Πρόκειται για μοτίβα, τα οποία, όπως επισημάνθηκε είχαν συνδεθεί με την εξαιρετικά δημοφιλή εορτή των «εθνικών Χριστουγέννων», των Σατουρναλίων. Στο τέλος του Δίπτυχου και ενώ ο Λουκάς έχει παρουσιάσει τους μαθητές του Κυρίου να έχουν κινδυνεύσει να πνιγούν από το πλήθος των ιχθύων (!), τα οποία άγρευσαν μεσουρανούντος του ήλιου, καταλήγει με τον ασυνήθιστο έπαινο μιας πόρνης, η οποία χωρίς προηγουμένως να έχει «κλάψει», όπως ο άσωτος, επισκέπτεται ένα Συμπόσιο, όχι για να προσφέρει τις υπηρεσίες της, αλλά για να γίνει «πρότυπο» (πρβλ. και το «Ιατρέ θεράπευσον σεαυτόν» 4, 23).
* Στην πεδινή Ομιλία του, ο Ιησούς Χριστός στο Λκ δεν αρκείται μόνον στον μακαρισμό των πενθούντων μαθητών του αλλά και στον ταλανισμό των *γελώντων* πλουσίων: *Πλὴν οὐαὶ ὑμῖν τοῖς πλουσίοις, ὅτι ἀπέχετε τὴν παράκλησιν ὑμῶν. οὐαὶ ὑμῖν, οἱ ἐμπεπλησμένοι νῦν, ὅτι πεινάσετε. οὐαί, οἱ γελῶντες νῦν, ὅτι πενθήσετε καὶ κλαύσετε* (6, 24-25). Το χωρίο παράλληλο είναι του «Ριζοσπάστη της Κ.Δ.», της Καθολικής επιστολής Ιακώβου: Μ*οιχαλίδες, οὐκ οἴδατε ὅτι ἡ φιλία τοῦ κόσμου ἔχθρα τοῦ Θεοῦ ἐστιν; ὃς ἐὰν οὖν βουληθῇ φίλος εἶναι τοῦ κόσμου, ἐχθρὸς τοῦ Θεοῦ καθίσταται. […] Ταλαιπωρήσατε καὶ πενθήσατε καὶ κλαύσατε.* ***ὁ γέλως ὑμῶν εἰς πένθος*** *μετατραπήτω* ***καὶ ἡ χαρὰ εἰς κατήφειαν****. Ταπεινώθητε ἐνώπιον Κυρίου καὶ ὑψώσει ὑμᾶς* ([Ιακ. 4,](https://wol.jw.org/el/wol/bc/r11/lp-g/1200002690/14/0) [9 - 10](https://wol.jw.org/el/wol/bc/r11/lp-g/1200002690/14/1)).
* Το Οδοιπορικό του Κυρίου Ιησού προς το Πάθος και την Ανάσταση ξεκινά με τη «σαρκαστική» (για τις κοσμικές «αξίες») απαίτηση από τον υποψήφιο μαθητή του, που δεν συναντάται σε κανένα παράλληλο του ελληνορρωμαϊκού ή ιουδαϊκού κόσμου[[83]](#footnote-83), να μην κηδέψει τον πατέρα του, αλλά να τον ακολουθήσει καθώς οι νεκροί θάβονται από τους «νεκρούς» ζώντες! Ο ίδιος ο Ιησούς κάνει χιούμορ με τη Μάρθα, η οποία ως καλή οικοδέσποινα ετοιμάζει ποικιλία φαγητών, ενώ τελικά η Μαρία, η οποία *παρακάθηται προς τους πόδας* του (10, 33) και δεν συμπάσχει με την αδελφή της στην έγνοια – τη φροντίδα για τον καλεσμένο, ήδη έχει ήδη εκλέξει την πιο καλή - αγαθή μερίδα. Ακολούθως για να τονίσει την αξία της Προσευχής επίσης χρησιμοποιεί ο Κύριος παράδοξα που προκαλούν «έκπληξη»: κάποιος ξυπνά τον φίλο του για να προσφέρει φιλοξενία[[84]](#footnote-84), ενώ ο Κύριος ερωτά άμεσα το ακροατήριο, εμπλέκοντάς το με ενάργεια στην προβληματική: *τίνα δὲ ἐξ ὑμῶν τὸν πατέρα αἰτήσει ὁ υἱὸς ἰχθύν, καὶ ἀντὶ ἰχθύος ὄφιν αὐτῷ ἐπιδώσει; ἢ καὶ αἰτήσει ᾠόν, ἐπιδώσει αὐτῷ σκορπίον;* (11, 11-12). Σημειωτέον ότι ο μικρός σκορπιός έχει τη μορφή αβγού. Το χιούμορ του Ιησού συνεχίζεται με τον χαρακτηρισμό του **Ηρώδη Αντίπα** ως *πονηρής αλεπούς* στο 13, 32,[[85]](#footnote-85) τον οποίο συνδυάζει με την τρυφερή Εικόνα της κλώσσας που επιθυμεί να συνάξει κάτω από τις φτερούγες της (και ίσως εν προκειμένω παραπέμπει και στη Σεκινά) τα τέκνα της. Προσέκρουσε όμως στην άρνησή τους.
* Ακολούθως τα κεφάλαια 14-15 που έπονται είναι παράλληλα της πλούσιας φιλολογίας των συμποσιακών καθώς η χρυσή κλωστή είναι το «δείπνο». Στο πλαίσιο των Συμποσίων ήταν σύνηθες το χιούμορ και βεβαίως δεν θα μπορούσε να απουσιάζει και από τα χείλη του Κυρίου Ιησού. Ήδη ο Β. επισημαίνει το χιούμορ – την ειρωνεία που κρύβει η τριλογία των Παραβολών με επίκεντρο το(ν) χαμένο και την ανεξήγητη λογικά χαρά για την εύρεση του Ενός, την οποία μάλιστα μοιράζονται πολλοί και λογικά είναι ανεξήγητη εάν κανείς λάβει υπόψη του τη μηδαμινή αξία της δραχμής ή το ανόητο ρίσκο να εκτεθούν 99 πρόβατα (δηλ. όλη η περιουσία) στο έλεος της καταστροφής (των ληστών ή των λύκων) για να σωθεί ο ένας σαν να ήταν ο «χρυσός μόσχος» (πρβλ. και την προσβολή του ασώτου προς τον πατέρα στη γνωστή παραβολή). Δεν πρόκειται για συμ+πάθεια αλλά για συγΧαρά, η οποία είναι πολύ δυσκολότερη από την πρώτη (τη συμπάθεια).
* Εκεί, όμως, όπου προσωπικά πιστεύω ότι ο Ι. Χριστός αντανακλά τη σάτιρα της εποχής του προκαλώντας έκΠληξη, είναι οι δύο Παραβολές του κεφ. 16, το οποίο επισυνάπτεται στο κεφ. 15 και ουσιαστικά συνεχίζει την «τριλογία του Χαμένου». Στη μεν πρώτη παραβολή του πονηρού Οικονόμου, η οποία έχει χαρακτηριστεί και η δυσκολότερη ερμηνευτικά παραβολή του Κυρίου Ιησού καθώς ως μοντέλο προς μίμηση προβάλλει έναν άνθρωπο πανούργο, ακολουθείται το γνωστό από τη δωρική φάρσα μοτίβο του τρίκστερ: εκείνου δηλ. που σκαρφίζεται «πανουργίες» ώστε να ανατρέψει την εις βάρος του αρνητική κατάσταση και τελικά να σωθεί. Άλλωστε στον ελληνικό κόσμο ήταν ιδιαίτερα αγαπητός και ο Ερμής για τις «κλοπές» του και ο Οδυσσέας για τη μήτι. Το ίδιο ανατρεπτική για τα ελληνικά ώτα είναι η επόμενη (παράλληλη της πρώτης) παραβολή με πρωταγωνιστή για πρώτη φορά έναν επώνυμο, τον Λάζαρο. Αυτός αντίθετα προς τα σενάρια της φάρσας δεν μηχανορραφεί, αλλά κάθεται πρὸς τὸν πυλῶνα του πλουσίου (16, 20)[[86]](#footnote-86) αρκούμενος στην επιθυμία *χορτασθῆναι ἀπὸ τῶν πιπτόντων ἀπὸ τῆς τραπέζης τοῦ πλουσίου*· *ἀλλὰ καὶ οἱ κύνες ἐρχόμενοι ἐπέλειχον τὰ ἕλκη αὐτοῦ* (16, 21). Η αντιστροφή της κατάστασης στον Άδη, όπως αποδεικνύεται και από τον Λουκιανό (όπως ήδη διαπιστώθηκε), ο οποίος αν και μεταγενέστερος απηχεί τη σάτιρα του Μένιππου του Γαδαρηνού, ήταν επίσης συνήθης στο «χιούμορ». Σε αυτά τα έργα βεβαίως ο Λουκιανός τονίζει ότι η αληθινή χαρά έγκειται στο να απολαμβάνει κάποιος το *τώρα* χωρίς να πολυφιλοσοφεί. Εν προκειμένω, ήτοι στον Άδη, ο Κύριος δεν παρουσιάζει τον Λάζαρο να ευφραίνεται με την κατάντια του πλούσιου ούτε όμως και να μέμφεται τον εαυτό του, που ζήλευε εν ζωή τον συγκεκριμένο για τις ανέσεις και την ανέμελη ζωή (ντόλτσε βίτα).

**Συμπεράσματα**

**Η αποτροπή του γέλιου από τον Ιησού οφείλεται πιθανότατα (α) στο γεγονός ότι αυτό ήταν συνδυασμένο με τη σάτυρα και την αντιμετώπιση της σεξουαλικότητας από εκείνη (τη σάτυρα) με τρόπο εντελώς ασύμβατο με το DNA της πρώτης Κοινότητας, όπου ήταν εγγεγραμμένη η αποφυγή της πορνείας. (β) Επίσης ίσως οφείλεται στο γεγονός ότι η πρώτη Κοινότητα ήθελε να αποστασιοποιηθεί στα μάτια των ανθρώπων της Μεσογείου από εκείνη των Επικούρειων, η οποία επίσης απαιτούσε αποκλειστικότητα και διέθετε και άλλα κοινά χαρακτηριστικά (τιμή του ιδρυτή της, συμμετοχή ανεξαρτήτου φύλου και φυλή, επιστολογραφία). Άλλωστε ο Λουκιανός (*Αλέξανδρος ή Ψευδόμαντις* 38) μας παραδίδει *«κατάρα»,* που απευθύνεται από κοινού στις δύο Κοινότητες. (γ) Επιπλέον ίσως στο θέατρο, σε συνδυασμό με τα έργα των μίμων, εμπαίζονταν και Χριστιανοί. Ήδη μεταφορικά ο Π. χαρακτηρίζει εαυτόν και αλλήλους ως «επιθανατίους»**[[87]](#footnote-87)**, που γίνονται *θέατρο* και «αγγέλοις και ανθρώποις» ως μωροί. Από το γνωστό ακιδογράφημα του λόφου Παλατίνο της Ρώμης γνωρίζουμε τον σαρκασμό ενός Αλεξάνδρου, ο οποίος *σέβετε Θεόν ονοκέφαλο* ή μάλλον ιπποκέφαλο**[[88]](#footnote-88)**.**

**Από την άλλη πλευρά το χιούμορ είναι (α) απαραίτητο σε Κείμενα μακροσκελή, τα οποία είναι προορισμένα για ακρόαση και όχι απλώς για ανάγνωση. (β) Επίσης αυτό είναι απαραίτητο για να αντιμετωπιστεί ο κατεξοχήν «αντικείμενος» του Κυρίου Ιησού, η υποκρισία και ο καθωσπρεπισμός. Είναι γνωστόν ότι για να αποδομήσεις τον αντίπαλο πρέπει να χρησιμοποιήσεις τα όπλα του**[[89]](#footnote-89)**.**

1. Από την ιστορία της σάτιρας: Η Ανατολή και Δύση. *Κιβωτός της Ορθοδοξίας*, 12.11.2020, αρ. φύλλ. 220, σελ. 19: *Στο Ισλάμ εξαρχής, αφού ο Μωάμεθ απαγόρευσε την οινοποσία, δεν καλλιεργήθηκε η κωμωδία ή η σάτιρα στο καθεστώς. Η έννοια της διασάλευσης της τάξεως δεν τίθεται επίσημα, μιλούσε ο στρατός των Πιστών έναντι αντιτιθεμένων, αν δεν υποχωρούσαν. Τέτοιος στρατιώτης δεν μεθάει, τρώγει υγιεινό κρέας, δεν παρεκτρέπεται. Αφού η θρησκεία ταυτιζόταν με την πολιτική, δεν υπήρχε περίπτωση, να εισέλθει το διονυσιακό πνεύμα του κρασιού, του οινο-πνεύματος, όπως το είχαν στη Δύση. Η ισλαμική κουλτούρα δεν ανέπτυξε τη σάτιρα που παρέμεινε σε λαϊκή βάση (π.χ. θέατρο σκιών, Καραγκιόζης), δεν καλλιέργησε την αναπαραστατική τέχνη, ούτε καν την εικαστική, πλην διακοσμητικής. Η ανθρώπινη μορφή δεν αναπαριστάνεται, καταλήγει είδωλο, οι Χριστιανοί κατηγορούνταν ως εικονολάτρες. Αντίθετα αποδύθηκε σε μεγάλα κοινωφελή έργα. Το Ισλάμ δεν απέβλεπε στο μέτρο μέσω της κριτικής προς την πολιτική ηγεσία, οι πολιτικές διαφορές ήταν χειριστέες ως οικογενειακή υπόθεση. Ο Πιστός όφειλε να έχει πνεύμα ενότητας στην κριτική του. Η έλλειψη ουσιαστικά αντιπολίτευσης ανέπτυξε την Κυβερνητική στα πλαίσια της ενωμένης Ούμα, ευνόησε παζάρια, μοίρασμα, επίδειξη ελέους. Ο ευρωπαϊκός κόσμος αντίθετα βλέπει την ανανέωση και μέσω της σατιρικής τέχνης, μέρος της κοινωνικής αντιπαράθεσης, πέρα από νομικά όρια. Γίνεται έτσι, χωρίς κρατική παρεμβολή, αυτο-ρύθμιση, προσωπική προσπάθεια βελτίωσης, ηθικής αναβάθμισης, ισορροπίας. Για το Ισλάμ η αλλαγή είναι ζήτημα αναγκαστικής συνεργασίας, προγράμματος, εν ανάγκη όπλων. Ο ηγέτης είναι το παν.* [↑](#footnote-ref-1)
2. # Κίνα: Μετά τον Γουίνι το αρκουδάκι, θύμα λογοκρισίας και το γράμμα Ν.

   https://www.cnn.gr/kosmos/story/119550/kina-meta-ton-goyini-to-arkoydaki-thyma-logokrisias-kai-to-gramma-n [↑](#footnote-ref-2)
3. Βλ. π. Χ.Λ. Παπαδόπουλος, Έσχατα και Χαρά: «Από τον π. Αλέξανδρο Σμέμαν στον Άγιο Πορφύριο με θέμα τη Χαρά». <https://www.polymerwsvolos.org/2021/03/04/esxatakaixara/> (ημερ. λήψης όλων των συνδέσμων 26.05.2021). Ο ίδιος έχει συγγράψει και το σχετικό βιβλίο *Ενοχή της Χαράς. Χτίζοντας Χαμόγελα σε μια ζωή οδύνης*. Αθήνα: Αρμός 2016. Ο ηθοποιός Ηλίας Κουνέλας (*Το εγχειρίδιο ενός καλού Κλόουν*. Αθήνα: Καλειδοσκόπιο 2018), ο οποίος μέσω θεατρικών παραστάσεων σε θαλάμους νοσοκομείων και ιδιωτικές οικίες, δοκιμάζει στην πράξη την ευεργετική επίδραση του γέλιου, ακολουθεί στην Ελλάδα το παράδειγμα χωρών όπως το Ισραήλ, που προσλαμβάνουν απασχολούν κλόουν σε μονάδες αντικαρκινικές. Μπορεί να ακούσει κάποιος τις σχετικές εξαιρετικές εισηγήσεις στη σειρά «Θέατρο – Τραύμα - Θεραπεία» του Τμήματος Θεατρικών Σπουδών του ΕΚΠΑ το πρώτο εξάμηνο του 2021, υπό τη διεύθυνση του Ιωσήφ Βιβιλάκη <http://www.theatre.uoa.gr/ereyna/ekdhloseis/8eatro-trayma-8erapeia.html>. [↑](#footnote-ref-3)
4. Αναφορικά με τις ωφέλειες του γέλιου βλ. Α Γαλιατσάτος, *Το Χαμόγελό και η σχέση του με την Αισθητική*, Αθήνα: Κάλλιπος 2015: *Όταν γελάμε το σώμα μας απελευθερώνει ένα κοκτέιλ ορμονών και χημικών ουσιών (ενδορφίνες) που έχουν εντυπωσιακή επίδραση στον οργανισμό. Το γέλιο μειώνει την κορτιζόνη, την ορμόνη του stress. Το άγχος και η αρτηριακή πίεση ελαττώνονται, καταπολεμά την κατάθλιψη, ενισχύει το ανοσοποιητικό σύστημα και ενεργοποιεί το μεταβολισμό. Μελέτη του Πανεπιστημίου της Βαλτιμόρης το 2005 κατέδειξε ότι το γέλιο μπορεί να είναι αληθινό φάρμακο για τις καρδιοπάθειες, με ημερήσια δόση τα 15 λεπτά, καθώς βελτιώνει την κυκλοφορία του αίματος. Επιπλέον, έρευνες έχουν αποδείξει ότι το γέλιο αποτελεί μία ήπια μορφή άσκησης. Γεμίζει το σώμα με οξυγόνο, καθαρίζει σε βάθος τις αναπνευστικές οδούς και γυμνάζει τους πνεύμονες. Ένα λεπτό εγκάρδιου γέλιου ισοδυναμεί με 10 λεπτά κωπηλασίας ή 15 λεπτά τρέξιμο. Αυτό είναι ιδιαίτερα σημαντικό για ανθρώπους που δεν γυμνάζονται τακτικά. χαμόγελο είναι άμεσα συνδεδεμένο και με την αισθητική εμφάνιση του κάθε ατόμου*. [↑](#footnote-ref-4)
5. *Ηθικά Νικομάχεια* 1127β33-1128β, *Ηθικά Ευδήμια* 1234α, *Περί ζώων γενέσεως* 779α 11-26, *Περί Ζώων Μορίων* 673α 8 (τα ιδιαίτερα στον άνθρωπο χαρακτηριστικά ανήκουν και τα εξής: εκμάθηση γραμματικής, διάκριση δικαίου και αδίκου, ικανότητα να θυμόμαστε όνειρα. *Σύμφωνα με τον ισχυρισμό του Πλίνιου, «μόνον ένας άνθρωπος στον κόσμο άρχισε να γελά τη στιγμή ακριβώς της γέννησής του, ο Ζωροάστρης: αυτό ερμηνεύτηκε ως οιωνός για τη θεϊκή σοφία του».* Μ. Μπαχτίν, *Ο Ραμπελαί και ο Κόσμος του. Για τη λαϊκή Κουλτούρα της Αναγέννησης*. Μτφρ. Γ. Πινακούλας. Πανεπιστημιακές Εκδόσεις Κρήτης 2017, 85. [↑](#footnote-ref-5)
6. Simone Voegtle; “Dein Gott *ist ein* Esel“. Griechische und romische Tierkarikaturen als Spiegel antiker Wertvorstellungen, Bern 2013, 83. **Elias Voulgarakis, *Das spoetische Duell zwischen Christen und Heiden waehrend der ersten drei Jahrhunderte*, Athen 1972. Ευχαριστώ εγκάρδια τη Δρ. Ευαγγελία Βουλγαράκη (ΕΤΕΠ Τμήματος Κοινωνικής Θεολογίας και Θρησκειολογίας) για το γεγονός ότι μου πρόσφερε ένα από τα σπάνια αντίτυπα αυτού του τόσο αξιόλογου έργου.**  [↑](#footnote-ref-6)
7. ο *Εκκλησιαστής* συγγράφηκε στα τέλη του 3ου αιώνα π. Χ. στην εβραϊκή γλώσσα στα Ιεροσόλυμα σε διάδραση με την ελληνιστική φιλοσοφία. Η μετάφραση των Ο΄ πραγματοποιήθηκε μόλις τον 2ο αιώνα π. Χ.. [↑](#footnote-ref-7)
8. *Ἀληθινῶν δὲ στόμα ἐμπλήσει γέλωτος τὰ δὲ χείλη αὐτῶν ἐξομολογήσεως οἱ δὲ ἐχθροὶ αὐτῶν ἐνδύσονται αἰσχύνην δίαιτα δὲ ἀσεβοῦς οὐκ ἔσται* (8, 21-22: Βιλδεάδ). [↑](#footnote-ref-8)
9. Ο Ι. Χρυσόστομος καυτηριάζει τον *άκαιρον / άτακτον* γέλωτα και τα *ἀστεῖα* ῥήματα («αισχρά λόγια»), διότι εκεί εντοπίζει τη ρίζα των κακών. Σύνοψη των απόψεών του περί του θέματος βλ. Β. Χαρώνη - Ο. Λανάρα, *Παιδαγωγική Ανθρωπολογία Ιωάννη Χρυσοστόμου*. Τόμος Α’. Αθήνα 2004, 87-89. Η άποψή του μάλλον συμπυκνώνεται στο εξής Κείμενο: *Οὐ κακὸν ὁ γέλως͵ ἀλλὰ κακὸν τὸ παρὰ μέτρον͵ τὸ ἄκαιρον. Ὁ γέλως ἔγκειται ἐν ἡμῖν͵ ἵν΄͵ ὅταν φίλους ἴδωμεν διὰ μακροῦ χρόνου͵ τοῦτο ποιῶμεν͵ ὅταν τινὰς καταπεπληγμένους καὶ δεδοικότας͵ ἀν ῶμεν αὐτοὺς τῷ μειδιάματι͵ οὐχ ἵνα ἀνακαγχάζωμεν͵ καὶ ἀεὶ γελῶμεν· ὁ γέλως ἔγκειται τῇ ψυχῇ τῇ ἡμε τέρᾳ͵ ἵνα ἀνῆταί ποτε ἡ ψυχὴ͵ οὐχ ἵνα διαχέηται. Ἐπεὶ καὶ ἐπιθυμία ἡμῖν ἔγκειται σωμάτων͵ καὶ οὐ πάντως ἀνάγκη διὰ τὸ ἐγκεῖσθαι καὶ αὐτῇ χρῆσθαι͵ ἢ κεχρῆσθαι ἀμέτρως· ἀλλὰ καὶ κρατοῦμεν αὐτῆς͵ καὶ οὐ λέγομεν͵ Ἐπειδὴ ἔγκειται͵ χρησώμεθα. Μετὰ δακρύων δούλευε τῷ Θεῷ͵ ἵνα δυνηθῇς ἀπονίψασθαι τὰ ἡμαρτημένα. Οἶδα ὅτι πολλοὶ διαμωκῶνται ἡμᾶς λέγοντες͵ Εὐθέως δάκρυα. Διὰ τοῦτο δακρύων καιρός.* (63.122.48-61). Βεβαίως αυτό δεν σημαίνει έλλειψη χιούμορ στους μεγάλους Πατέρες της Ανατολής. Βλ. Κ. Νικολακοπούλου, Το Χιούμορ ως παιδαγωγικό Μέσον στους τρεις Ιεράρχες. *Ερμηνευτικά Μελετήματα από ρητορικής και υμνολογικής Επόψεως.* Θεσσαλονίκη: Πουρναράς 2005, 231-251. Βλ. και Jan Bremmer, H *πoλιτισμική ιστoρία τoύ χιoύμορ*. Aθήνα: Πολύτρoπoν 2005. [↑](#footnote-ref-9)
10. Η παρατήρηση ελήφθη από το Αγνώστου, Ο Διωγμός του Γέλιου στην Αρχαία Ελλάδα. <http://erevoktonos.blogspot.com/2014/05/blog-post_4048.html> <https://www.freeinquiry.gr/articles/erevnes/o-diogmos-toy-gelioy-stin-arxaia-ellada/3457.html>. Γίνεται, όμως, λάθος παραπομπή στο έργο του Πορφύριου. [↑](#footnote-ref-10)
11. *ἥ τε ψυχὴ τὸ ὅμοιον ἦθος ἀεὶ διὰ τῆς ὄψεως παρεδήλου. οὔτε γὰρ ὑφ΄ ἡδονῆς διεχεῖτο πλέον οὔθ΄ ὑπ΄ ἀνίας συνεστέλλετο͵ οὐδ΄ ἐπίδηλος ἦν χαρᾷ ἢ λύπῃ κάτοχος͵ ἀλλ΄ οὐδὲ γελάσαντα ἢ κλαύσαντά τίς ποτ΄ ἐκεῖνον ἐθεάσατο. θύων τε θεοῖς ἀνεπαχθὴς ἦν.* [↑](#footnote-ref-11)
12. Αποφθέγματα από Γεροντικό <https://www.pemptousia.gr/2015/01/dialogi-tou-avva-antoniou/>. [↑](#footnote-ref-12)
13. ## Ελευθεριάδη, [Ο «αγέλαστος» Χριστός και οι Έλληνες Πατέρες της Εκκλησίας.](file:///F:\ΕΠΙΦΑΝΕΙΑ%20ΕΡΓΑΣΙΑΣ\Ο) <https://eleftheriadis.edu.gr/site/content/view/117/66/>

    [↑](#footnote-ref-13)
14. Ράτσινγκερ, Πάπας Βενέδικτος ΙΣΤ’, *Ιησούς από Ναζαρέτ. Α’ Μέρος: Από τη βάπτιση στον Ιορδάνη έως τη Μεταμόρφωση.* (Μτφρ Σ. Δεσπότη κά.). Αθήνα: Ψυχογιός 2007, 107. 79-134. [↑](#footnote-ref-14)
15. Η Εικόνα του Ιησού στον Κινηματογράφο. *Βιβλικές Μελέτες*. *H Καινή Διαθήκη. στον 21ο αι. Τόμ. Α’.* Αθήνα: Άθως 2005, 260. [↑](#footnote-ref-15)
16. Πρόκειται για μια κωμική ταινία σχετικά με το ναζαρηνό Brian, νόθο παιδί ενός ρωμαίου στρατιώτη, ο οποίος γίνεται μέλος στην αντιμπεριαλιστική οργάνωση *Λαϊκό Μέτωπο της Ιουδαίας* με σκοπό την απελευθέρωση της Σιών από τους Ρωμαίους, «εκτός βέβαια από αυτούς που προσέφεραν υδραγωγεία, αποχέτευση, δρόμους, άρδευση, περίθαλψη, ύδρευση, κρασί, δημόσια τάξη, κλπ.». Αναγκάζεται να παίξει το ρόλο του Προφήτη, για να αποφύγει τη σύλληψη από τους Ρωμαίους, το πλήθος τον «βαπτίζει» Μεσσία, τον πιστεύει ως Λυτρωτή παρά τη θέλησή του και τελικά σταυρώνεται. Από άλλους θεωρείται ως παρωδία των επικών ταινιών του Χόλυγουντ και από άλλους ως βλάσφημη σάτιρα της ζωής του Χριστού. Ο παράλληλος βίος του Brian με τον Ιησού δίνει πάντως τη δυνατότητα στο σκηνοθέτη να αφήσει έμμεσους υπαινιγμούς για το Χριστό και να σατιρίσει το φανατισμό, τη δυσκαμψία της πολιτικής και άλλα φαινόμενα της εποχής του χωρίς όμως να προκαλέσει άμεσα το κοινό περί Χριστιανισμού αίσθημα». Βλ. Σ. Παπαδοπούλου, Πάθη αιρετικά, *Τα Πάθη στον Κινηματογράφο*, Η. Κ. Μαγκλίνης (επιμ.), *Η Καθημερινή Επτά Ημέρες,* Μ. Σάββατο 30 Απριλίου – Κυριακή Πάσχα 1 Μαΐου 2005, 22-23. [↑](#footnote-ref-16)
17. Θ. Παπαθανασίου, *Όσιος Πορφύριος Καυσοκαλυβίτης: ένας Ησυχαστής στην καρδιά της Πόλης*. Αθήνα: Εν πλω 2014, 42: Ζ*ήτησε να ταφή στον τάφο, όπου είχαν βάλει νωρίτερα έμα χοντρό και γελαστό μοναχό, για να πάρη κάτι από την αγιότητά του.* Το παράδοξο είναι ότι ο άγιος φέρει όνομα γνωστό σε μίμους: *του Πορφύριου «εκ μίμων ξίφει τελειούται», που τελείωσε τη ζωή του διά ξίφους στην Καππαδοκία, και του «έτερου μάρτυρα εκ μίμων» Πορφυρίου. Ανάμεσά τους βρίσκεται και μια γυναίκα. Η οσία «εκ μιμάδων» Πελαγία - Μαργαριτώ Άγιοι εκ Μίμων – «Μαρτυρολόγιο Θεάτρου* [*https://www.avgi.gr/tehnes/326268\_mimoi-agioi*](https://www.avgi.gr/tehnes/326268_mimoi-agioi)*.* Στις «μιμάδες» ανήκε και η γυναίκα και του Ιουστινιανού Θεοδώρα.Γνωστός για το χαμόγελο και το χιούμορρ ήταν και ο νεοφανής άγιος Ιάκωβος Τσαλίκης, ο οποίος αποχαιρετούσε με τη φράση: «Σας ευχαριστώ για τις αρετές σας». Και ο μέγας νέος άγιος Σεραφείμ του Σάρωφ υποδεχόταν τους επισκέπτες του με το «Χριστός ανέστη χαρά μου». [↑](#footnote-ref-17)
18. Μητροπ. Κορέας Αμβρόσιος – Αριστοτέλης Ζωγράφος, *Ομοιότητες στην Εικονογραφία Χριστού και Βούδα*. Αθήνα: Μαΐστρος 1999, passsim. [↑](#footnote-ref-18)
19. Η εικόνα, που έχει διαστάσεις 84 cm ύψος Χ 45,5 cm πλάτος, και είναι πολύ καλά συντηρημένη στον ξηρό αέρα της [χερσονήσου του Σινά](https://el.wikipedia.org/wiki/%CE%A7%CE%B5%CF%81%CF%83%CF%8C%CE%BD%CE%B7%CF%83%CE%BF%CF%82_%CF%84%CE%BF%CF%85_%CE%A3%CE%B9%CE%BD%CE%AC): <http://www.apostoliki-diakonia.gr/GR_MAIN/catehism/theologia_zoi/themata.asp?contents=art/contents.asp&main=Mystirio&file=5.htm> [↑](#footnote-ref-19)
20. Γ. Πατρώνου, *Η Θεολογία της Χαράς στην Καινή Διαθήκη*. Αθήνα: Αποστολική Διακονία της Εκκλησίας 2020. Ας σημειωθεί ότι στο κυριακό λόγιο σε β’ πληθυντικό «εσείς είστε το *αλάτι* της γης» (Μτ. 5, 3), το *άλας* μεταφράζεται από τον Έρασμο witz (= αστείο, ανέκδοτο). Ο Πλούταρχος (*Συγκρίσεως Αριστοφάνους και Μενάνδρου Επιτομή* 854 C-D. πρβλ. *Συμποσιακά* 684E-685F) χρησιμοποιεί τη λέξη «άλες» για την ιδιαίτερη και μάλιστα άφθονον χάρη του Μενάνδρου, με την οποία σε αντίθεση προς τον Αριστοφάνη (=μίμησις ἐπὶ τὰ χείρω απομακρυνόμενος από το πιθανὸν, τὸ πρέπον καὶ τὸ ἀρμόττον, που πρέπει να χαρακτηρίζουν τα ποιητικά έργα) νοστιμίζει τις κωμωδίες του, κάνοντάς τις όμορφες και ενδιαφέρουσες (*Εξαίσιοι Γέλωτες* 937 [βλ. υποσ. 21 (γ)]). \*Δυστυχώς την ημερομηνία παράδοσης του συγκεκριμένου άρθρου, δεν είχα την ευκαιρία λόγω εγκλεισμού, να παραπέμψω ξεχωριστά στους Ερευνητές – συγγραφείς των μεμονωμένων άρθρων του πολύτιμου έργου). [↑](#footnote-ref-20)
21. Στην ελληνική βιβλιογραφία ξεχωρίζουν οι εξής τίτλοι: (α) Α. Πλεύρης, *Ο Γέλως στην Αρχαία Ελλάδα.* Αθήνα: Νέα Θέσις 1998. (β) I.S. Gihlus, *Laughing gods, weeping virgins*: *Laughter in the history of religion*. London and New York: Routledge, 2004. (γ) Μ.Ι. Γιόση – Α. Δ. Μελίστα (ἐπιμ.), *Ἐξαίσιοι γέλωτες. Τὸ γέλιο στὴν ἀρχαία ἑλληνικὴ γραμματεία*, Ἀθήνα: Σμίλη 2017. (δ) Συλλογή υλικού χιούμορ από την αρχαιότητα βλ. *Φιλόγελως εκ του Ιεροκλέους και Φιλαγρίου Γραμματικού*. Αθήνα: Εξάντας 1999. [↑](#footnote-ref-21)
22. Άλλα λεξήματα τα οποία συνδέονται με τον χαρούμενο άνθρωπο είναι τα εξής: 1. Ιλαρός 2. Ευτράπελος, 3. Είρων, 4. Κομψός, 5. Σεσηρός, 6. Βωμολόχος – Γελωτοποιός. Παιδιά]. Σαρδάνης (> μοχθηρο γέλιο). Στη νέα Ελληνική κυριαρχούν οι όροι: «αστείος» ( = κάτοικος άστεος, πολιτισμένος, καλλιεργημένος, αυτός ο οποίος διανθίζει την ομιλία του με ευτράπελα) – χωρατατζής (= επίσης ο προερχόμενος από την χώρα, το μεγάλο μέρος, την πόλη σε αντίθεση προς τον χωριάτη). [↑](#footnote-ref-22)
23. Βλ. και υποσ. 82. *Εξαίσιοι Γέλωτες* ad loc. [↑](#footnote-ref-23)
24. Επίσης το ερώτημα που πλανάται είναι γιατί κανείς δεν μπορεί να γαργαλίσει τον εαυτό του. Στον Γαληνό το γέλιο θεωρείται είτε αυτό καθεαυτό θεραπευτικό ή και εισαγωγικό στην ίαση. γνωστή στην αρχαιότητα ήταν και η Ηράκλεια νόσος. [↑](#footnote-ref-24)
25. Συγκεκριμένα το χαμόγελο χαρακτηρίζεται ως: «\*Χαμόγελο ενός τετάρτου, όταν τα χείλη είναι χαλαρά και απέχουν ελαφρά μεταξύ τους (είναι ελαφρά αφεστώτα). \*Χαμόγελο ενός δευτέρου, ή μισό χαμόγελο, όταν τα χείλη είναι πιο ανοικτά από την προηγούμενη κατηγορία (είναι περισσότερο αφεστώτα) και οι υπεύθυνοι μύες εμφανίζουν μέτριας έντασης τόνο. \*Μέγιστο χαμόγελο, ή ολόκληρο χαμόγελο, όταν τα χείλη απέχουν το μέγιστο μεταξύ τους και οι μύες των χειλέων έχουν τον μέγιστο τόνο τους. Στο βαθμό αυτό του χαμόγελου αποκαλύπτονται περισσότερο τα δόντια». A. Galiatsatos, Το Χαμόγελο και η σχέση του με την Αισθητική. https://repository.kallipos.gr/bitstream/11419/982/1/Kef.%203.pdf (εκδόσεις Κάλιππος) «Ένα όμορφο χαμόγελο με τη συνεργασία των μυών του προσώπου αποπνέει υγεία και καλή ψυχική κατάσταση, φανερώνοντας ένα σύνολο ευχάριστων συναισθημάτων. Βεβαίως έχει και ανυπολόγιστη αξία και υπόσταση σε πολλές εκφάνσεις της καθημερινής ζωής, καθώς επιδεικνύει επιτυχία και ελκυστικότητα. Η αισθητική επιτυχία του χαμόγελου εξαρτάται από ξεχωριστούς και μεμονωμένους παράγοντες που αλληλοεπιδρούν και συνυπάρχουν αρμονικά μεταξύ τους. Ο βασικότερος απ’ αυτούς είναι τα δόντια και κυρίως τα πρόσθια δόντια τα οποία φανερώνονται, σε διαφορετικό βαθμό κάθε φορά, κατά το χαμόγελο. Ένα ελκυστικό χαμόγελο θεωρείται «καθρέπτης της υγείας» και συνδυάζεται με άτομα με πολύ καλή οδοντική και περιοδοντική υγεία. Αντίθετα, ένα όχι και τόσο ελκυστικό χαμόγελο οφείλεται συνήθως στην κακή κατάσταση και αισθητική των δοντιών και συνδέεται με άτομα χωρίς αυτοπεποίθηση. [↑](#footnote-ref-25)
26. Σύγκρινε *Ηθικά Ευδἠμια* 1234α3-23 και *Ρητορική* 1389β 8-12. [↑](#footnote-ref-26)
27. *Γέλωτες θεών στην αρχαία ελληνική και ρωμαϊκή θρησκεία: είδη και λειτουργίες*. Αθήνα : ΕΚΠΑ 2019. <https://www.academia.edu/38425497/%CE%93%CE%AD%CE%BB%CF%89%CF%84%CE%B5%CF%82_%CE%B8%CE%B5%CF%8E%CE%BD_%CF%83%CF%84%CE%B7%CE%BD_%CE%B1%CF%81%CF%87%CE%B1%CE%AF%CE%B1_%CE%B5%CE%BB%CE%BB%CE%B7%CE%BD%CE%B9%CE%BA%CE%AE_%CE%BA%CE%B1%CE%B9_%CF%81%CF%89%CE%BC%CE%B1%CF%8A%CE%BA%CE%AE_%CE%B8%CF%81%CE%B7%CF%83%CE%BA%CE%B5%CE%AF%CE%B1_%CE%B5%CE%AF%CE%B4%CE%B7_%CE%BA%CE%B1%CE%B9_%CE%BB%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B5%CF%82_odt> [↑](#footnote-ref-27)
28. Πρωταγωνιστής και πρότυπο γελωτοποιού είναι ο κουτσός και απατημένος από τη σύζυγό του Ήφαιστος, όπως και ο Θερσίτης. [↑](#footnote-ref-28)
29. Χαρακτηριστική περίπτωση του *Αίαντα* (Σοφ. 364-6). Ο Μπαμπινιώτης συνδέει επίσης την *ιλαροτραγωδία* με την Άλκηστη του Ευρυπίδη (Γ.Δ.Μπαμπινιώτη, *Λεξικό της Νέας Ελληνικής Γλώσσας*, Αθήνα 1998, 985). Η *φάρσα* (farcire = πληρώ, γεμίζω) συνδέεται με αστείες κωμικές σκηνές (= ιντερμέδια), που παρεμβάλλονταν ως παραγεμίσματα στα θρησκευτικά μυστήρια. [↑](#footnote-ref-29)
30. Πρόκειται κυρίως για τους γονιμικούς θεούς Διόνυσο και Δήμητρα. Κατεξοχήν το γέλιο, που προκαλείται από αστεία σεξουαλικά (σόκιν – shocking < shock = σείω, ταράζω, ένοπλη σύγκρουση), αποσκοπεί στη διάνοιξη όλων των πόρων του ανθρωπίνου σώματος, συνδέεται με τη γονιμότητα και συνάμα με την προστασία του μύστη *πριν* τη μύηση ή / και την εκτόνωση *μετά* (Παυσανίας 9.39.5-14 [μαντείο Τροφονίου Λειβαδειά). [↑](#footnote-ref-30)
31. Σημειωτέον ότι αυτές οι τελετές δεν συνδέονταν μόνον με τα «γεφυρίσματα», αλλά και με την πρωτοχρονιά και την εμφάνιση του δημιουργικού «χάους» και βεβαίως την έκ-σταση. Στους Ρωμαίους συνδέονταν επίσης με τον γάμο και την κηδεία. [↑](#footnote-ref-31)
32. *Εξαίσιοι Γέλωτες* 483. [↑](#footnote-ref-32)
33. 7.185.3: *Ἔνιοι δέ φασι γέλωτι συσχεθέντα αὐτὸν τελευτῆσαι· ὄνου γὰρ τὰ σῦκα αὐτῷ φαγόντος͵ εἰπόντα τῇ γραΐ͵ δίδου νυν ἄκρατον ἐπιρροφῆσαι τῷ ὄνῳ͵ ὑπερκαγχάσαντα τελευτῆσαι*. Ο Χρύσιππος έγινε αντικείμενο κριτικής από τον Γαληνό, *Περί δογμάτων Ιπποκράτους και Πλάτωνος,* 4.7.12-22 (*Εξαίσιοι Γέλωτες* 471 κε.). Στον Πλάτωνα (*Φαίδων* 115c-d) το *ησύχιο γέλιο* είναι η απάντηση του Σωκράτη στον αρχέγονο φόβο του θανάτου: *Ταῦτα μὲν τοίνυν προθυμησόμεθα͵ ἔφη͵ οὕτω ποιεῖν· θάπτωμεν δέ σε τίνα τρόπον; Ὅπως ἄν͵ ἔφη͵ βούλησθε͵ ἐάνπερ γε λάβητέ με καὶ μὴ ἐκφύγω ὑμᾶς.* ***Γελάσας δὲ ἅμα ἡσυχῇ*** *καὶ πρὸς ἡμᾶς ἀποβλέψας εἶπεν· Οὐ πείθω͵ ὦ ἄνδρες͵ Κρίτωνα͵ ὡς ἐγώ εἰμι οὗτος Σωκράτης͵ ὁ νυνὶ διαλεγόμενος καὶ διατάττων ἕκαστον τῶν λεγομένων͵ ἀλλ΄ οἴεταί με ἐκεῖνον εἶναι ὃν ὄψεται ὀλίγον ὕστερον νεκρόν͵ καὶ ἐρωτᾷ δὴ πῶς με θάπτῃ. ὅτι δὲ ἐγὼ πάλαι πολὺν λόγον πεποίημαι͵ ὡς͵ ἐπειδὰν πίω τὸ φάρμακον͵ οὐκέτι ὑμῖν παραμενῶ͵ ἀλλ΄ οἰχήσομαι ἀπιὼν εἰς μακάρων δή τινας εὐδαιμονίας͵ ταῦτά μοι δοκῶ αὐτῷ ἄλλως λέγειν͵ παραμυθούμενος ἅμα μὲν ὑμᾶς͵ ἅμα δ΄ ἐμαυτόν.* [↑](#footnote-ref-33)
34. *Εξαίσιοι Γέλωτες* 516-533. [↑](#footnote-ref-34)
35. Επειδή ήταν απρεπές ακόμη και να μιλά κάποιος για την ασεβή πράξη του βωμολόχου, η λ. συνδέθηκε με την αισχρολογία και τα υβριστικά λόγια. [↑](#footnote-ref-35)
36. Σημειωτέον ότι κατά τον εμπαιγμό του Κυρίου την άνοιξη (το εβραϊκό Πάσχα του 30 μ. Χ.) οι στρατιώτες ουσιαστικά ακολούθησαν το τυπικό της συγκεκριμένης εορτής. *Ο Ιησούς ως Χριστός και η Πολιτική Εξουσία στους Συνοπτικούς Ευαγγελιστές*, Αθήνα: Άθως 2006, 313. [↑](#footnote-ref-36)
37. Αυτός που ανέδειξε τη σημασία του καρναβαλιού είναι ο Mikhail Mikhailovich Bakhtin (1895 – 1975), στηριζόμενος στον Μένιππο από τα γνωστά στην Κ.Δ., Γάδαρα. Σημειώνει η Trisha M. Gambaiana, *Drunk and Disorderly: A Βakhtinian Reading of the Banquet Scenes in the Book of Esther* Ph.D., Baylor University 2009, 24 κε.: *The term “carnival” signifies a long, complex set of traditions and rituals practiced and especially prevalent in the Middle Ages culminating in feasts and public spectacles.Belonging to the culture of folk carnival humor, carnival or folk culture manifests three distinct forms: ritual spectacles, comic verbal compositions, and various genres of billingsgate (βρωμόλογα). Ritual spectacles consist of carnival pageants (διαγωνισμοί) and comic shows often showcased in the marketplace while comic verbal compositions include parodies in both oral and written form. Finally, various genres of billingsgate include curses, oaths, and popular blazons. Encompassing diverse forms and manifestations, carnival constitutes a culture of folk humor that exists on the borderline between art and life. During the celebration of carnival, life does not exist outside of the festival; there are no idle spectators but only participants*. Μ. Μπαχτίν: *Ζητήματα της Ποιητικής του Ντοστογιέφσκι*. Μτφρ. Α. Ιωαννίδου. Αθήνα: Πόλις 2000. Μ. Μπαχτίν, *Ο Ραμπελαί και ο Κόσμος του. Για τη λαϊκή Κουλτούρα της Αναγέννησης*. Μτφρ. Γ. Πινακούλας. Πανεπιστημιακές Εκδόσεις Κρήτης 2017. Στις σελ. 17-18 αναφέρεται στο «Δείπνο Κυπριανού» (Coena Cypriani) το οποίο «προσφέρει μια ιδιόμορφη καρναβαλική – ευωχική διακωμώδηση όλη της Αγίας Γραφής, που συνδυάστηκε με το ελευθέριο «πασχάλιο γέλιο», όπως και με τη «γιορτή των τρελών». Περαιτέρω δημιουργήθηκαν «παρωδιακές απομιμήσεις κυριολεκτικά για κάθε στοιχείο της εκκλησιαστικής λατρείας και της θρησκευτικής διδασκαλίας». Επίσης στη σειρά «Η Γλώσσα της Κριτικής» της Εκδοτικής Ερμής εκδόθηκαν στην Αθήνα το 1974 τα εξής ενδιαφέροντα τεύχη: M. Merchant, Κωμωδία, A. Polland, Σάτιρα, J. M. Davis, Φάρσα, D.C. Muecke, Ειρωνεία, P. Thompson. Γκροτέσκο. Ευχαριστώ τον πατ. Αθανάσιο Πολύζο για τη βιβλιογραφική ενημέρωση. [↑](#footnote-ref-37)
38. Βλ. Πλούταρχος, *Ρωμύλος* 21.4-9: *Τὰ δὲ Λουπερκάλια τῷ μὲν χρόνῳ δόξειεν ἂν εἶναι καθάρσια· δρᾶται γὰρ ἐν ἡμέραις ἀποφράσι τοῦ Φεβρουαρίου μηνός͵ ὃν καθάρσιον ἄν τις ἑρμηνεύσειε͵ καὶ τὴν ἡμέραν ἐκείνην τὸ παλαιὸν ἐκάλουν Φεβράτην. τοὔνομα δὲ τῆς ἑορτῆς ἑλληνιστὶ σημαίνει Λύκαια͵ καὶ δοκεῖ διὰ τοῦτο παμπάλαιος ἀπ΄ Ἀρκάδων εἶναι τῶν περὶ Εὔανδρον. ἀλλὰ τοῦτο μὲν κοινόν ἐστι· δύναται γὰρ ἀπὸ τῆς λυκαίνης γεγονέναι τοὔνομα. καὶ γὰρ ἀρχομένους τῆς περιδρομῆς τοὺς Λουπέρκους ὁρῶμεν ἐντεῦθεν͵ ὅπου τὸν Ρωμύλον ἐκτεθῆναι λέγουσι. τὰ δὲ δρώμενα τὴν αἰτίαν ποιεῖ δυστόπαστον· σφάττουσι γὰρ αἶγας͵ εἶτα μειρακίων δυοῖν ἀπὸ γένους προσαχθέντων αὐτοῖς͵ οἱ μὲν ᾑμαγμένῃ μαχαίρᾳ τοῦ μετώπου θιγγάνουσιν͵ ἕτεροι δ΄ ἀπομάττουσιν εὐθύς͵ ἔριον βεβρεγμένον γάλακτι προσφέροντες· γελᾶν δὲ δεῖ τὰ μειράκια μετὰ τὴν ἀπόμαξιν. ἐκ δὲ τούτου τὰ δέρματα τῶν αἰγῶν κατατεμόντες͵ διαθέουσιν ἐν περιζώσμασι γυμνοί͵ τοῖς σκύτεσι τὸν ἐμποδὼν παίοντες. αἱ δ΄ ἐν ἡλικίᾳ γυναῖκες οὐ φεύγουσι τὸ παίεσθαι͵ νομίζουσαι πρὸς εὐτοκίαν καὶ κύησιν συνεργεῖν. ἴδιον δὲ τῆς ἑορτῆς τὸ καὶ κύνα θύειν τοὺς Λουπέρκους. Βούτας δέ τις͵ αἰτίας μυθώδεις ἐν ἐλεγείοις περὶ τῶν Ρωμαϊκῶν ἀναγράφων͵ φησὶ τοῦ Ἀμουλίου τοὺς περὶ τὸν Ρωμύλον κρατήσαντας ἐλθεῖν δρόμῳ μετὰ χαρᾶς ἐπὶ τὸν τόπον͵ ἐν ᾧ νηπίοις οὖσιν αὐτοῖς ἡ λύκαινα θηλὴν ὑπέσχε͵ καὶ μίμημα τοῦ τότε δρόμου τὴν ἑορτὴν ἄγεσθαι͵ καὶ τρέχειν τοὺς ἀπὸ γένους τοὺς Ἐμποδίους τύπτοντας͵ ὅπως τότε φάσγαν΄ ἔχοντες ἐξ Ἄλβης ἔθεον Ρωμύλος ἠδὲ Ρέμος. καὶ τὸ μὲν ξίφος ᾑμαγμένον προσφέρεσθαι τῷ μετώπῳ τοῦ τότε φόνου καὶ κινδύνου σύμβολον͵ τὴν δὲ διὰ τοῦ γάλακτος ἀποκάθαρσιν ὑπόμνημα τῆς τροφῆς αὐτῶν εἶναι.* [↑](#footnote-ref-38)
39. Πλούταρχος, *Κλεομένης,*9.130: *Ἔστι δὲ Λακεδαιμονίοις οὐ Φόβου μόνον͵ ἀλλὰ καὶ Θανάτου καὶ Γέλωτος καὶ τοιούτων ἄλλων παθημάτων ἱερά τιμῶσι δὲ τὸν Φόβον οὐχ ὥσπερ οὓς ἀποτρέπονται δαίμονας ἡγούμενοι βλαβερόν͵ ἀλλὰ τὴν πολιτείαν μάλιστα συνέχεσθαι φόβῳ νομίζοντες. διὸ καὶ προεκήρυττον οἱ ἔφοροι τοῖς πολίταις εἰς τὴν ἀρχὴν εἰσιόντες͵ ὡς Ἀριστοτέλης ( fr. 539 R.) φησί͵ «κείρεσθαι τὸν μύστακα καὶ προσέχειν τοῖς νόμοις»͵ ἵνα μὴ χαλεποὶ ὦσιν αὐτοῖς͵ τὸ τοῦ μύστακος οἶμαι προτείνοντες͵ ὅπως καὶ περὶ τὰ μικρότατα τοὺς νέους πειθαρχεῖν ἐθίζωσι. καὶ τὴν ἀνδρείαν δέ μοι δοκοῦσιν οὐκ ἀφοβίαν͵ ἀλλὰ φόβον ψόγου καὶ δέος ἀδοξίας οἱ παλαιοὶ νομίζειν. οἱ γὰρ δειλότατοι πρὸς τοὺς νόμους θαρραλεώτατοι πρὸς τοὺς πολεμίους εἰσί͵ καὶ τὸ παθεῖν ἥκιστα δεδίασιν οἱ μάλιστα φοβούμενοι τὸ κακῶς ἀκοῦσαι.[…] τὸ γὰρ αἰσχύνεσθαι μάλιστα συμβαίνει πρὸς οὓς καὶ τὸ δεδοικέναι τοῖς πολλοῖς. διὸ καὶ παρὰ τὸ τῶν ἐφόρων συσσίτιον τὸν Φόβον ἵδρυνται Λακεδαιμόνιοι͵ μοναρχίας ἐγγυτάτω κατασκευασάμενοι τὸ ἀρχεῖον*. [↑](#footnote-ref-39)
40. *Άλλοι διασκεδαστές ήταν: οι Βρυχιλλισταί: μασκαρεμένοι μίμοι, που συμμετέχουν σε κωμικά θεάματα στο πλαίσιο πιθανόν εορτής της Ορθίας Αρτέμιδος στη Σπάρτη. Οι γεφυρισταί ήταν καθορισμένα άτομα ή ομάδες, γυναίκες ή άντρες, με καλυμμένο το κεφάλι ή προσωπεία, που πάνω σε μια γέφυρα στο δρόμο από την Αθήνα προς την Ελευσίνα, εξύβριζαν και λοιδορούσαν τους μύστες*. [↑](#footnote-ref-40)
41. I.M. Konstantakos, "The Characters of Doric Comedy", A. Fries & D. Kanellakis (eds.), *Ancient Greek Comedy. Genre - Texts - Reception.* Essays in Honour of Angus M. Bowie, Trends in Classics Supplementary Volumes 101, Berlin 2020, 7-27. Ι. Κωνσταντάκος, Το Βιβλίο του Γέλιου και της Μνήμης. Στοχασμοί γύρω από μία Πρόσφατη Έκδοση σχετικά με το Γέλιο των Αρχαίων. *Philosophia*, 48, 2018, 312-326."From Mythos to Gelos: Marvellous motifs and comic strategies in mythological burlesque", in M. Tamiolaki (ed.), Corolla comica: New trends in research on ancient Greek comedy, Rhethymnon 2014, 75-102 (in Modern Greek). [↑](#footnote-ref-41)
42. Ίσως πρόκειται για ποταμό που συνδέεται με το χωριό Μαίνιτες, όπου βρισκόταν και ο μεγαλύτερος στα Βαλκάνια υδρόμυλος. [↑](#footnote-ref-42)
43. [Η απεικόνιση συναισθημάτων στην αρχαία ελληνική τέχνη](https://www.academia.edu/35139974/%CE%97_%CE%B1%CF%80%CE%B5%CE%B9%CE%BA%CF%8C%CE%BD%CE%B9%CF%83%CE%B7_%CF%83%CF%85%CE%BD%CE%B1%CE%B9%CF%83%CE%B8%CE%B7%CE%BC%CE%AC%CF%84%CF%89%CE%BD_%CF%83%CF%84%CE%B7%CE%BD_%CE%B1%CF%81%CF%87%CE%B1%CE%AF%CE%B1_%CE%B5%CE%BB%CE%BB%CE%B7%CE%BD%CE%B9%CE%BA%CE%AE_%CF%84%CE%AD%CF%87%CE%BD%CE%B7) Emotions. Ένας κόσμος συναισθημάτων, Athens 2017, 72-85

    <https://www.academia.edu/35139974/%CE%97_%CE%B1%CF%80%CE%B5%CE%B9%CE%BA%CF%8C%CE%BD%CE%B9%CF%83%CE%B7_%CF%83%CF%85%CE%BD%CE%B1%CE%B9%CF%83%CE%B8%CE%B7%CE%BC%CE%AC%CF%84%CF%89%CE%BD_%CF%83%CF%84%CE%B7%CE%BD_%CE%B1%CF%81%CF%87%CE%B1%CE%AF%CE%B1_%CE%B5%CE%BB%CE%BB%CE%B7%CE%BD%CE%B9%CE%BA%CE%AE_%CF%84%CE%AD%CF%87%CE%BD%CE%B7> Είναι χαρακτηριστική η Περίληψη που παρατίθεται ανωτέρω: *Υπάρχουν πάρα πολλές πτυχές της αρχαίας ελληνικής τέχνης που την καθιστούν μοναδική σε σύγκριση με τις καλλιτεχνικές εκφράσεις άλλων σημαντικών πολιτισμών της Μεσογείου. Η έμφαση στην απόδοση συναισθημάτων είναι όμως η πτυχή εκείνη που αν και δεν έχει μελετηθεί σε βάθος την μετατρέπει πραγματικά σε πρόδρομο της Δυτικής καλλιτεχνικής δημιουργίας. Αγγειογράφοι, όπως ο Εξηκίας ήδη στον 6ο ή ο Ζωγράφος της Πενθεσίλειας στον 5ο αιώνα π.Χ. και γλύπτες όπως ο Σκόπας στον 4ο ή οι δημιουργοί της περίφημης ζωφόρου του Περγάμου στον 2ο αιώνα π.Χ. δεν ενδιαφέρονταν απλώς να απεικονίσουν αφηγηματικά τα έργα και τις πράξεις μυθικών ηρώων και θεών, αλλά να τους εξανθρωπίσουν μέσα από καθαρώς οπτικά ψυχογραφήματα. Η εκδικητική έξαρση της Μήδειας, η οργή του Αχιλλέα, η ερωτική έξαψη του Δία ή η σεξουαλική ορμητικότητα ενός Σάτυρου διεγείρουν τη φαντασία αρχαίων Ελλήνων καλλιτεχνών και αποδίδονται αρχικά κατά κύριο λόγο μέσω χειρονομιών και αργότερα με τη βοήθεια εκφράσεων –συχνά υπερβολικών – του προσώπου. Στα πλαίσια αυτά έκπληξη αποτελεί η έντονη απροθυμία της καλλιτεχνικής έκφρασης να δημιουργήσει μορφές που εκθέτουν τα δόντια τους στο θεατή μέσα από ένα γέλιο που παραμορφώνει το πρόσωπο πέραν του εικαστικά και κοινωνικά αποδεκτού, γεγονός που διαφοροποιεί τόσο έντονα τον αρχαίο ελληνικό πολιτισμό από τον δικό μας.* Ακούστε και την Εισήγησή του: Δεν χρειαζόμασταν διάλογο – τότε είχαμε πρόσωπα: Συναισθήματα, εκφράσεις προσώπου και ... δόντια στην αρχαία ελληνική τέχνη <https://www.blod.gr/lectures/den-hreiazomastan-dialogo-tote-eihame-prosopa-synaisthimata-ekfraseis-prosopou-kai-dontia-stin-arhaia-elliniki-tehni/>. Βλ. Hedwig *Kenner*, *Weinen* und *Lachen* in der griechischen Kunst Wien : In Kommission bei R.M. Rohrer, 1960. [↑](#footnote-ref-43)
44. Β. Κιντή, *Γιατί* στην *αρχαία ελληνική γλυπτική* το *γέλιο* είναι *σχεδόν* ανύπαρκτο; *Cogito* 08 (2008). 16. [↑](#footnote-ref-44)
45. <https://el.wikipedia.org/wiki/%CE%91%CF%86%CF%81%CE%BF%CE%B4%CE%AF%CF%84%CE%B7_%CF%84%CE%B7%CF%82_%CE%9A%CE%BD%CE%AF%CE%B4%CE%BF%CF%85> [↑](#footnote-ref-45)
46. *Εικόνες* 5.14 - 6.26: *Καὶ μὴν ἤδη σοι ὁρᾶν παρέχει γιγνομένην τὴν εἰκόνα͵ ὧδε συναρμόζων͵ τῆς ἐκ Κνίδου ἡκούσης μόνον τὴν κεφαλὴν λαβών· οὐδὲν γὰρ τοῦ ἄλλου σώματος γυμνοῦ ὄντος δεήσεται· τὰ μὲν ἀμφὶ τὴν κόμην καὶ μέτωπον ὀφρύων τε τὸ εὔγραμμον ἐάσει ἔχειν ὥσπερ ὁ Πραξιτέλης ἐποίησεν͵ καὶ τῶν ὀφθαλμῶν δὲ τὸ ὑγρὸν ἅμα τῷ φαιδρῷ καὶ κεχαρισμένῳ͵ καὶ τοῦτο διαφυλάξει κατὰ τὸ Πραξιτέλει δοκοῦν· τὰ μῆλα δὲ καὶ ὅσα τῆς ὄψεως ἀντωπὰ παρ΄ Ἀλκαμένους καὶ τῆς ἐν κήποις λήψεται͵ καὶ προσέτι χειρῶν ἄκρα καὶ καρπῶν τὸ εὔρυθμον καὶ δακτύλων τὸ εὐάγωγον εἰς λεπτὸν ἀπολῆγον παρὰ τῆς ἐν κήποις καὶ ταῦτα. τὴν δὲ τοῦ παντὸς προσώπου περιγραφὴν καὶ παρειῶν τὸ ἁπαλὸν καὶ ῥῖνα σύμμετρον ἡ Λημνία παρέξει καὶ Φειδίας· ἔτι καὶ στόματος ἁρμογὴν αὐτὸς καὶ τὸν αὐχένα͵ παρὰ τῆς Ἀμαζόνος λαβών· ἡ Σωσάνδρα δὲ καὶ Κάλαμις αἰδοῖ κοσμήσουσιν αὐτήν͵ καὶ τὸ μειδίαμα σεμνὸν καὶ λεληθὸς ὥσπερ τὸ ἐκείνης ἔσται· καὶ τὸ εὐσταλὲς δὲ καὶ κόσμιον τῆς ἀναβολῆς παρὰ τῆς Σωσάνδρας͵ πλὴν ὅτι ἀκατακάλυπτος αὕτη ἔσται τὴν κεφαλήν. τῆς ἡλικίας δὲ τὸ μέτρον ἡλίκον ἂν γένοιτο͵ κατὰ τὴν ἐν Κνίδῳ ἐκείνην μάλιστα. καὶ γὰρ καὶ τοῦτο κατὰ τὸν Πραξιτέλη μεμετρήσθω.* [↑](#footnote-ref-46)
47. 5.3: *τὸν ἄνθρωπον. ὁ δὲ ποιητὴς Ἴων μοθωνικήν φησι τὴν ὁμιλίαν* (= ακόλαστο) *καὶ ὑπότυφον* (= διατηρώ τη φλόγα του πάθους) *εἶναι τοῦ Περικλέους͵ καὶ ταῖς μεγαλαυχίαις αὐτοῦ πολλὴν ὑπεροψίαν ἀναμεμεῖχθαι καὶ περιφρόνησιν τῶν ἄλλων͵ ἐπαινεῖ δὲ τὸ Κίμωνος ἐμμελὲς καὶ ὑγρὸν καὶ μεμουσωμένον ἐν ταῖς συμπεριφοραῖς. ἀλλ΄ Ἴωνα μὲν ὥσπερ τραγικὴν διδασκαλίαν ἀξιοῦντα τὴν ἀρετὴν ἔχειν τι πάντως καὶ σατυρικὸν μέρος ἐῶμεν͵ τοὺς δὲ τοῦ Περικλέους τὴν σεμνότητα δοξοκοπίαν τε καὶ τῦφον ἀποκαλοῦντας ὁ Ζήνων παρεκάλει καὶ αὐτούς τι τοιοῦτο δοξοκοπεῖν Per 8.4.6 Πλάτων (Phaedr. 270a) φησί͵ πρὸς τῷ εὐφυὴς εἶναι κτησάμενος ἐκ φυσιολογίας͵ καὶ τὸ πρόσφορον ἑλκύσας 8.3 ἐπὶ τὴν τῶν λόγων τέχνην͵ πολὺ πάντων διήνεγκε. διὸ καὶ τὴν ἐπίκλησιν αὐτῷ γενέσθαι λέγουσι· καίτοι τινὲς ἀπὸ τῶν ἀναθημάτων οἷς ἐκόσμησε τὴν πόλιν͵ οἱ δ΄ ἀπὸ τῆς ἐν τῇ πολιτείᾳ καὶ ταῖς στρατηγίαις δυνάμεωw Ὀλύμπιον αὐτὸν οἴονται προσαγορευθῆναι· καὶ συνδραμεῖν οὐδὲν ἀπέοικεν ἀπὸ πολλῶν προσόντων τῷ ἀνδρὶ τὴν 8.4 δόξαν. αἱ μέντοι κωμῳδίαι τῶν τότε διδασκάλων͵ σπουδῇ τε πολλὰς καὶ μετὰ γέλωτος ἀφεικότων φωνὰς εἰς αὐτόν͵ἐπὶ τῷ λόγῳ μάλιστα τὴν προσωνυμίαν γενέσθαι δηλοῦσι͵ βροντᾶν μὲν αὐτὸν καὶ ἀστράπτειν ὅτε δημηγοροίη͵ δεινὸν δὲ κεραυνὸν ἐν γλώσσῃ φέρειν λεγόντων (Aristoph. Ach. 531. adesp. 10 CAF III 4) [….] πέμψας οὖν πρός τινα τῶν φίλων ἔλαβεν 36.4 ἀργύριον ὡς τοῦ Περικλέους κελεύσαντος. ἐκείνου δ΄ ὕστερον ἀπαιτοῦντος͵ ὁ μὲν Περικλῆς καὶ δίκην αὐτῷ προσέλαχε͵ τὸ δὲ μειράκιον ὁ Ξάνθιππος ἐπὶ τούτῳ χαλεπῶς διατεθεὶς ἐλοιδόρει τὸν πατέρα͵ πρῶτον μὲν ἐκφέρων ἐπὶ γέλωτι τὰς οἴκοι διατριβὰς αὐτοῦ καὶ τοὺς λόγους οὓς 36.5 ἐποιεῖτο μετὰ τῶν σοφιστῶν* (15.22). [↑](#footnote-ref-47)
48. η ευδαιμονία του ανθρώπου επιτυγχάνεται όταν ο άνθρωπος δεν συνταράσσεται ούτε από τον πόνο, ούτε από τις πολιτικές περιπέτειες, ούτε από τις μεταφυσικές ανησυχίες. Πρβλ. Πελεγρίνη, *Οι Πέντε Εποχές*, 108: *να τρώς λίγο από το φόβο της δυσπεψίας, να πίνεις λίγο για να μην κακοξυπνήσεις, ν’ αποφεύγεις την πολιτική και τον έρωτα και όλες τις βίαιες πράξεις, να μην προσφέρεις ομήρους στην μοίρα αποκτώντας γυναίκα και παιδιά […] και προπάντων να ζεις έτσι ώστε ν’ αποφεύγεις το φόβο.* σχετικά με το θάνατο σημείωνε ο Επίκουρος: *τὸ φρικωδέστατον οὖν τῶν κακῶν ὁ θάνατος οὐθὲν πρὸς ἡμᾶς͵ ἐπειδήπερ ὅταν μὲν ἡμεῖς ὦμεν͵ ὁ θάνατος οὐ πάρεστιν͵ ὅταν δὲ ὁ θάνατος παρῇ͵ τόθ΄ ἡμεῖς οὐκ ἐσμέν (= όταν μεν ζούμε, δεν υφίσταται θάνατος, όταν δε έρθει η σειρά του να εμφανιστεί, δεν υπάρχουμε εμείς. Ποιος ο λόγος, άρα, να τον φοβόμαστε;*. *Προς Μενοικέα* 125-126).Τα τελευταία λόγια της ζωής του ήταν: *τὴν μακαρίαν ἄγοντες καὶ ἅμα τελευτῶντες ἡμέραν τοῦ βίου ἐγράφομεν ὑμῖν ταυτί· στραγγουρικά τε παρηκολούθει καὶ δυσεντερικὰ πάθη ὑπερβολὴν οὐκ ἀπολείποντα τοῦ ἐν ἑαυτοῖς μεγέθους· ἀντιπαρετάττετο δὲ πᾶσι τούτοις τὸ κατὰ ψυχὴν χαῖρον ἐπὶ τῇ τῶν γεγονότων ἡμῖν διαλογισμῶν μνήμῃ· σὺ δὲ ἀξίως τῆς ἐκ μειρακίου παραστάσεως πρὸς ἐμὲ καὶ φιλοσοφίαν ἐπιμελοῦ τῶν παίδων* (*Προς Ιδομενέα.* Διογένης, 10.22.5). Στις 20 κάθε μηνός τελούνταν συμπόσιο ως μνημόσυνο στον φίλο του Μητρόδωρο. γι’ αυτό σύμφωνα με κάποιους ιστορικούς, οι Επικούρειοι αποκαλούνταν *Εικαδείς/Εικαδισταί*. Μετά το θάνατο του Επικούρου ετιμάτο ως *σωτήρ* ο ίδιος ο φιλόσοφος. Ο Λουκρήτιος μάλιστα τον θεωρεί θεό (*De rerum natura* 5.8) ως χορηγό - σωτήρα της ζωής, ως απελευθερωτή της δεισιδαιμονίας και δωρητή ενός ευτυχισμένου βίου. Βλ. Albrecht, *Ιστορία Ρωμαϊκής Λογοτεχνίας* 337. [↑](#footnote-ref-48)
49. *Γελᾶν ἅμα δεῖ καὶ φιλοσοφεῖν καὶ οἰκονομεῖν καὶ τοῖς λοιποῖς οἰκειώμασι χρῆσθαι καὶ μηδαμῇ λήγειν τὰς ἐκ τῆς ὀρθῆς φιλοσοφίας φωνὰς ἀφιέντας*. [↑](#footnote-ref-49)
50. Στο τρίτο βιβλίο της *Ρητορικής* ο Αριστοτοτέλης καταφάσκει στην ένταξη με προσοχή του γελοίου στον ρητορικό λόγο για να αντιμετωπίσει την σοβαρότητα του αντιπάλου, ενώ ο Πλάτων (*Νόμοι* 816d-e) θεωρεί ότι το γέλιο καθιστά πιο κατανοητά τα σοβαρά ζητήματα (*Εξαίσιοι Γέλωτες* 510, παραπέμποντας στο Πλούταρχος, *Πολιτικά Παραγγέλματα* 803Β-D). Άλλωστε ο Κικέρων ήταν γνωστός στην αρχαιότητα για το γέλιο του. Βλ. Mary Beard, Laughter in Ancient Rome: On Joking, Tickling, and Cracking Up. Sather classical lectures, 71*.* Berkeley; Los Angeles; London: University of California Press, 2014. Μάρκος Καρασαρίνης, Πώς γελούσαν οι αρχαίοι <https://www.tovima.gr/2014/07/18/vimagazino/pws-geloysan-oi-arxaioi/> BHmagazino την Κυριακή 20 Ιουλίου 2014 [↑](#footnote-ref-50)
51. P.G. Walsh, *Η Ρωμαϊκή Μυθιστορία*. Αθήνα: Μορφωτικό ίδρυμα Εθνικής Τραπέζης 2000, 118-180, εδώ 125. <http://erevoktonos.blogspot.com/2014/05/blog-post_4048.html> Kristina Milnor, *Laughter in Ancient Rome: On Joking, Tickling, and Cracking Up*. BMCR 2015 <https://bmcr.brynmawr.edu/2015/2015.10.22/> [↑](#footnote-ref-51)
52. Οι μίμοι δεν έδιναν από παλιά παραστάσεις μόνο σε συμπόσια, αλλά και μπροστά σε ευρύτερο κοινό (σε πλατείες και παρόμοια μέρη). Οπωσδήποτε κατά την αυτοκρατορική περίοδο σχημάτιζαν μεγάλους θιάσους και παρουσίαζαν τα έργα τους σε μεγάλα θέατρα (το γνωρίζουμε σίγουρα για μεγάλες πόλεις όπως η Αλεξάνδρεια, η Αντιόχεια, η Ρώμη κ.ά.). Επίσης ήδη από την ελληνιστική περίοδο, *η ιλαρότητα* συνδεόταν με την εικόνα του πολιτικού ηγέτη ή ηγεμόνα, ο οποίος είναι προσηνής και καταδεχτικός, άρα κοντά στον λαό του. Την ίδια εικόνα καλλιεργούσε ο (ακόμη πιο θεατρικός) Δημήτριος ο Πολιορκητής. για τον **Δημήτριο τον Φαληρέα** ο ιστορικός Δούρις γράφει τα εξής (μας σώζεται απόσπασμα:  Αθήναιος XII 542c = F. Jacoby, Die Fragmente der griechischen Historiker 76 F 10): *Ἐπεμελεῖτο δὲ καὶ τῆς ὄψεως, τήν τε τρίχα τὴν ἐπὶ τῆς κεφαλῆς ξανθιζόμενος, καὶ παιδέρωτι τὸ πρόσωπον ὑπαλειφόμενος, καὶ τοῖς ἄλλοις ἀλείμμασιν ἐγχρίων ἑαυτόν· ἠβούλετο γὰρ τὴν ὄψιν ἱλαρὸς καὶ τοῖς ἀπαντῶσιν ἡδὺς φαίνεσθαι.* Ευχαριστώ τον συνάδελφο Σ. Τσιτσιρίδη για την επισήμανση. Στα ρωμαϊκά χρόνια οι διονυσιακοί τεχνίτες – «αμφί τον Διόνυσον τεχνίται» (όχι χορηγία, χοροδιδάσκαλος, τριλογία σε συγκεκριμένη Εορτή) είναι πλέον καλοπληρωμένοι «αστέρες». Ταυτόχρονα υπάρχει μαρτυρία και για «χοροψάλτρια» και άρα για γυναίκες καλλιτέχνηδες, οι οποίες συνδυάζοντας ποίηση και μουσική βρίσκονται σε μια διαρκή κινητικότητα και συμμετέχουν σε αγώνες. Βλ. Δ. Μποσνάκης, Η κοινωνία του θεάματος. Επιγραφικές μαρτυρίες από την Κω του 1ου αι. μ.Χ. <https://www.blod.gr/lectures/?t=%CE%9A%CF%89%CF%82> [↑](#footnote-ref-52)
53. Ιδιαίτερη σημασία για τον Μίμο γενικά, και ειδικά για αυτόν της αυτοκρατορικής περιόδου, έχει ο πάπυρος P.Oxy. 413 (verso) με τον τίτλο *Μοιχεύτρια ή Φαρμακεύτρια*, ο οποίος παρουσιάζει αναλογίες με τον *Μιμίαμβο 5 του Ηρώνδα* (την *Ζηλότυπο)* και με τα επεισόδια των *Εφεσιακών.* Και στη *Μυθιστορία του Αισώπου* (75-76) δεν είναι απίθανο να παρωδείται ο ιδανικός έρωτας των μυθιστορημάτων. Ο πάπυρος χρονολογείται στον 2ο αι. μ.Χ. Εικάζεται ότι ο συγγραφέας έζησε στα τέλη του 1ου αι. μ. Χ.. Πιθανώς ολόκληρο το έργο -και τους ρόλους των ομιλούντων δούλων- το ερμήνευσε η αρχιμίμα, η πρωταγωνίστρια του θιάσου. <http://www.greek-language.gr/digitalResources/ancient_greek/anthology/literature/browse.html?text_id=395> <http://www.greek-language.gr/digitalResources/ancient_greek/anthology/literature/browse.html?text_id=392> S. Tsitsiridis, *Greek Mime in the Roman Empire* (P.Oxy. 413: Charition and Moicheutria). *Λογείον* 9 (2011) 184-232. [↑](#footnote-ref-53)
54. D. Balch Greek Tragedy, Pompeian Amphitheater Art and Christian Martyrs in Nero’s Gardens https://www.lmwsymposium.com/balch-video. [↑](#footnote-ref-54)
55. Τον όρο χρησιμοποιεί ο Στράβων (16.2.28) για τον Μένιππο. Βλ. *Εξαίσιοι Γέλωτες* 947. υποσ. 16 εξ αφορμής της Προλαλιάς: *Διόνυσος* 1. [↑](#footnote-ref-55)
56. Πρβλ. Κ. Σιαμάκη, *Εξωχριστιανικές Μαρτυρίες για το Χριστό και τους Χριστιανούς*, Θεσσαλονίκη 1995, 75-77 [↑](#footnote-ref-56)
57. Μτφρ. Βάμβα: *Καὶ εἶπεν ἡ Σάρρα, Ὁ Θεὸς μὲ ἔκαμε νὰ γελῶ· ὅστις ἀκούσῃ,* ***θέλει γελᾷ μετ ἐμοῦ****.* Και από τα συμφραζόμενα και από τη μετάφραση των Ο’ προκύπτει ότι δεν πρόκειται για εμπαιγμό (ο οποίος συνήθως συνδεόταν με τη στειρότητα), αλλά για αληθινή χαρά. Για την χαρφά κατά τη σύλληψη ενός βρέφους βλ. την αναφορά στη σύλληψη του Νώε από τη σύζυγο του Λάμεχψ, όταν εκείνος αμφιβάλλει ότι είναι δικό του το τέκνο. [Pieter W. van der Horst](https://brill.com/search?f_0=author&q_0=Pieter+W.+van+der+Horst) **2 Bitenosh’s Orgasm (1QapGen 2:9–15)** [*Studies in Ancient Judaism and Early Christianity*](https://brill.com/view/title/25345) 87, Brill: London 2014, 6–20 <https://media.ed.ac.uk/media/Biblical+Studies+SeminarA+Laura+Quick/1_f73c1s8v/183996791> [↑](#footnote-ref-57)
58. Βλ. και το *Περί Αμοιβών* 31-36: *Μετὰ πίστιν προὔκειτο τῷ περιπεποιημένῳ τὴν ἀρετὴν ἐκ φύσεως ἀκονιτὶ καὶ νικηφορήσαντι χαρὰ τὸ ἆθλον· ὠνομάσθη γάρ͵ ὡς μὲν ἂν εἴποιεν Ἕλληνες͵* ***γέλως****͵ ὡς δὲ Χαλδαῖοι προσονομάζουσιν͵* ***Ἰσαάκ·*** *γέλως δὲ σημεῖον ἐπὶ τοῦ σώματος φανερὸν ἀφανοῦς τῆς κατὰ διάνοιαν χαρᾶς ἐστι. χαρὰν δὲ τῶν εὐπαθειῶν ἀρίστην καὶ καλλίστην εἶναι συμβέβηκεν͵ ὑφ΄ ἧς ὅλη δι΄ ὅλων εὐθυμίας ἡ ψυχὴ καταπίμπλαται͵ γεγηθυῖα μὲν ἐπὶ τῷ πατρὶ καὶ ποιητῇ τῶν συμπάντων θεῷ͵ γεγηθυῖα δὲ καὶ ἐπὶ τοῖς ἄνευ κακίας δρωμένοις͵ κἂν μὴ τυγχάνῃ καθ΄ ἡδονὴν ὄντα͵ ὡς καλῶς γινομένοις καὶ ἐπὶ τῇ τῶν ὅλων διαμονῇ. καθάπερ γὰρ ἰατρὸς μὲν ἐν ταῖς μεγάλαις καὶ ἐπισφαλέσι νόσοις ἔστιν ὅτε μέρη σωμάτων ἀφαιρεῖ στοχαζόμενος τῆς τοῦ λοιποῦ σώματος ὑγείας͵ κυβερνήτης δὲ χειμώνων ἐπιγινομένων ἀποφορτίζεται προνοίᾳ τῆς τῶν ἐμπλεόν των σωτηρίας͵ καὶ μέμψις οὔτε τῷ ἰατρῷ τῆς πηρώσεως οὔτε τῷ κυβερνήτῃ τῆς ἀποβολῆς ἕπεται͵ τοὐναντίον δὲ ἔπαινος ἑκατέρῳ τὸ συμφέρον πρὸ τοῦ ἡδέος ἰδόντι καὶ κατορθώσαντι͵ τὸν αὐτὸν τρόπον καὶ τὴν τῶν ὅλων φύσιν ἀεὶ θαυμαστέον καὶ τοῖς ἐν τῷ κόσμῳ πραττο μένοις ἅπασιν ἄνευ τῆς ἑκουσίου κακίας εὐαρεστητέον ἐξετάζοντας͵ οὐκ εἴ τι μὴ καθ΄ ἡδονὴν ἰδίαν συμβέβηκεν͵ ἀλλ΄ εἰ τρόπον εὐνόμου πόλεως ὁ κόσμος ἡνιοχεῖταί τε καὶ κυβερνᾶται σωτηρίως. μακάριος οὖν καὶ οὗτος οὐχ ἧττον τοῦ προτέρου͵ συννοίας καὶ κατηφείας ἀμέτοχος ὤν͵ ἄλυπόν τε καὶ ἄφοβον ζωὴν καρπούμενος͵ αὐστηροῦ καὶ αὐχμηροῦ βίου μηδ΄ ὄναρ προσαψάμενος διὰ τὸ πάντα τόπον τῆς ψυχῆς αὐτοῦ χαρᾷ προκατέχεσθαι. Μετὰ τὸν αὐτομαθῆ δὲ καὶ πλουσίᾳ χρησάμενον τῇ φύσει τρίτος ὁ ἀσκητὴς τελειοῦται λαμβάνων γέρας ἐξαίρετον ὅρασιν θεοῦ.* [↑](#footnote-ref-58)
59. *Ὅμηρος καί Βίβλος. Ἡ καταγωγή καί ο χαρακτήρας τῆς λογοτεχνίας τῆς Ἀνατολικῆς Μεσογείου* (Δ.Ι. Ἰακώβ & Θ. Πολύχρου, Μετάφρ.).Αθήνα: Καρδαμίτσα 1990 (Το πρωτότυπο έργο δημοσιεύθηκε το 1955), 115-116. [↑](#footnote-ref-59)
60. Στη διαδικτυακή Βιβλιοθήκη της Σκοπιάς (<https://wol.jw.org/el/wol/d/r11/lp-g/1200002690>) επισημαίνεται το εξής: Οι εβραϊκές λέξεις, που αποδίδουν το «γέλιο» (τσεχόκ και η παράλληλη μορφή σεχόκ) όπως και το όνομα του Πατριάρχη είναι, σύμφωνα με τον Γεσένιο, ονοματοποιημένες, δηλαδή αποτελούν μίμηση του ήχου τον οποίο παράγει κάποιος όταν γελάει (όπως τα επιφωνήματα «χο! χο!» και «χα! χα!»). [↑](#footnote-ref-60)
61. Στα *Ιωβηλαία* δεν απαντά καμμία αναφορά στον Ισαάκ ως γέλωτα, όπως επίσης λακωνική είναι και η αναφορά του Φαρισαίως ιερέως Ιωσήπου *Aρχ.*1:213: *Γίνεται δὲ Ἁβράμῳ μετ᾽ οὐ πολὺ καὶ παῖς ἐκ Σάρρας ὡς αὐτῷ ὑπὸ τοῦ θεοῦ προείρητο ὃν Ἴσακον ὠνόμασε τοῦτο γέλωτα σημαίνει διὰ μέντοι τὸ τὴν Σάρραν μειδιάσαι τέξεσθαι φήσαντος αὐτὴν τοῦ θεοῦ μὴ προσδοκῶσαν ἤδη τοκετοῦ πρεσβυτέραν οὖσαν τὸν υἱὸν οὕτως ἐκάλεσεν αὐτὴ μὲν γὰρ ἐνενήκοντα εἶχεν ἔτη ἑκατὸν δὲ Ἅβραμος.* [↑](#footnote-ref-61)
62. *εἰς γέλωτα ποιοῦσιν ἄρτον καὶ οἶνος εὐφραίνει ζῶντας καὶ τοῦ ἀργυρίου ἐπακούσεται σὺν τὰ πάντα (Βάμβας: Δί εὐθυμίαν κάμνουσι συμπόσια, καὶ ὁ οἶνος εὐφραίνει τοὺς ζῶντας· τὸ δὲ ἀργύριον ἀποκρίνεται εἰς πάντα)*. Ένα παράδοξο χωρίο είναι αυτό του Μιχαία: *οἱ ἐν Γεθ μὴ μεγαλύνεσθε οἱ ἐν Ακιμ μὴ ἀνοικοδομεῖτε ἐξ οἴκου κατὰ γέλωτα γῆν καταπάσασθε κατὰ γέλωτα ὑμῶν* (1, 10. Βάμβας: *Μὴ ἀναγγείλητε τοῦτο εἰς Γάθ, μὴ πενθήσητε πένθος· ἐν Βὴθἀφρὰ κυλίσθητι εἰς τὴν κόνιν.* Λούθηρος: Ye that are in Geth, exalt not yourselves, and ye Enakim, do not rebuild from *the ruins of* the house in derision: sprinkle dust *in the place of* your laughter). [↑](#footnote-ref-62)
63. Άλλες μεταφράσεις, όπως αυτή της Ζυρίχης (Zürcher Bibel 2007), αποδίδουν τον δύσκολο αυτό στίχο με τη φράση: *Dient dem HERRN mit Furcht, und mit Zittern küsst seine Füsse* (ZUR: Δουλεύσατε τω Κυρίω εν φόβω *και ασπαστείτε με τρόμο τους πόδες Του*). Στη διαδικτυακή Βιβλιοθήκη της Σκοπιάς (<https://wol.jw.org/el/wol/d/r11/lp-g/1200002690>) επισημαίνεται ότι «ακόμη και μέλη της ζωικής κτίσης παρουσιάζονται να γελούν περιφρονητικά. Η στρουθοκάμηλος εμφανίζεται να γελάει με το άλογο που την καταδιώκει και τον αναβάτη του (λόγω της ταχύτητάς της), το δε άλογο να γελάει με το φόβο όταν πηγαίνει στη μάχη (λόγω της δύναμης και της αφοβιάς του). ([Ιωβ 39:13,](https://wol.jw.org/el/wol/bc/r11/lp-g/1200002690/16/0) [18, 19,](https://wol.jw.org/el/wol/bc/r11/lp-g/1200002690/16/1) [22](https://wol.jw.org/el/wol/bc/r11/lp-g/1200002690/16/2)) Ο Λευιάθαν (ο κροκόδειλος) λέγεται ότι γελάει με τον ήχο του ακόντιου, εξαιτίας της βαριάς θωράκισής του.—[Ιωβ 41:1,](https://wol.jw.org/el/wol/bc/r11/lp-g/1200002690/17/0) [29](https://wol.jw.org/el/wol/bc/r11/lp-g/1200002690/17/1)». [↑](#footnote-ref-63)
64. Η Μετάφραση είναι της Βιβλικής Εταιρείας. Η μετάφραση των Ο’ είναι η εξής: *Ἄρχὴν ὁδῶν αὐτοῦ εἰς ἔργα αὐτοῦ πρὸ τοῦ αἰῶνος ἐθεμελίωσέν με ἐν ἀρχῇ πρὸ τοῦ τὴν γῆν ποιῆσαι καὶ πρὸ τοῦ τὰς ἀβύσσους ποιῆσαι πρὸ τοῦ προελθεῖν τὰς πηγὰς τῶν ὑδάτων* [↑](#footnote-ref-64)
65. *Πρὸ τοῦ αἰῶνος ἀπ᾽ ἀρχῆς ἔκτισέν με καὶ ἕως αἰῶνος οὐ μὴ ἐκλίπω.* [↑](#footnote-ref-65)
66. Μετάφραση Ο’: *Ἡνίκα ἡτοίμαζεν τὸν οὐρανόν συμπαρήμην αὐτῷ καὶ ὅτε ἀφώριζεν τὸν ἑαυτοῦ θρόνον ἐπ᾽ ἀνέμων ἡνίκα ἰσχυρὰ ἐποίει τὰ ἄνω νέφη καὶ ὡς ἀσφαλεῖς ἐτίθει πηγὰς τῆς ὑπ᾽ οὐρανὸν καὶ ἰσχυρὰ ἐποίει τὰ θεμέλια τῆς γῆς ἤμην παρ᾽ αὐτῷ ἁρμόζουσα* ***ἐγὼ ἤμην ᾗ προσέχαιρεν / καθ᾽ ἡμέραν δὲ εὐφραινόμην ἐν προσώπῳ αὐτοῦ ἐν παντὶ καιρῷ /*** *ὅτε εὐφραίνετο τὴν οἰκουμένην συντελέσας καὶ ἐνευφραίνετο ἐν υἱοῖς ἀνθρώπων.* [↑](#footnote-ref-66)
67. [*Greek Genres and Jewish Authors: Negotiating Literary Culture in the Greco-Roman Era*](https://www.amazon.com/Greek-Genres-Jewish-Authors-Negotiating/dp/148131291X/ref=sr_1_1?dchild=1&keywords=Greek+Genres+and+Jewish+Authors&qid=1602693638&sr=8-1). Baylor University Press 2020. <https://bibleinterp.arizona.edu/articles/jewish-greek-literature-hellenistic-and-roman-eras-some-findings-study-genre>. [↑](#footnote-ref-67)
68. Βλ. και Benjamin Lazarus, *Humanist Comic Elements in Aristophanes and the Old Testament.* Piscataway, NJ: [Gorgias Press](https://www.oxbowbooks.com/oxbow/catalogsearch/advanced/result/?publisher=Gorgias%20Press) 2014. [↑](#footnote-ref-68)
69. βεβαίως και σε αυτήν δεν διαδραματίζει σημαίνοντα ρόλο ο *φαλός* (σύμβολο της απόλαυσης και της γονιμότητας), όπως κατεξοχήν συμβαίνει στις αντίστοιχες εθνικές εορτές. [↑](#footnote-ref-69)
70. Σημειωτέον ότι αναφορές στην εορτή Πουρίμ όπως και το βιβλίο της Εσθήρ απουσιάζουν και στον Φίλωνα και στα κείμενα του Κουμράν. [↑](#footnote-ref-70)
71. Δεν θα παραπέμπω σε μεμονωμένες σελίδες, αφού μπορεί ο αναγνώστης στα αντίστοιχα κεφάλαια να εντοπίσει τα σημεία του έργου, τα οποία θίγονται στην παρούσα Εργασία. [↑](#footnote-ref-71)
72. σελ. 106-107. [↑](#footnote-ref-72)
73. Στην ίδια συνάφεια ακούγεται και το «προκλητικό» λόγιο, το οποίο έχει και διαστάσεις κωμικού: *καὶ ἐὰν σκανδαλίζῃ σε ἡ χείρ σου, ἀπόκοψον αὐτήν· καλόν ἐστίν σε κυλλὸν εἰσελθεῖν εἰς τὴν ζωὴν ἢ τὰς δύο χεῖρας ἔχοντα ἀπελθεῖν εἰς τὴν γέενναν, εἰς τὸ πῦρ τὸ ἄσβεστον* […] (Mκ. 9, 43-49). [↑](#footnote-ref-73)
74. *Περί Βίου θεωρητικού* 1:67: *μετὰ δὲ τὰς εὐχὰς οἱ πρεσβύτεροι κατακλίνονται ταῖς εἰσκρίσεσιν ἀκολουθοῦντες πρεσβυτέρους δὲ οὐ τοὺς πολυετεῖς καὶ πολιοὺς νομίζουσιν ἀλλ᾽ ἔτι κομιδῇ νέους παῖδας, ἐὰν ὀψὲ τῆς προαιρέσεως ἐρασθῶσιν, ἀλλὰ τοὺς ἐκ πρώτης ἡλικίας ἐνηβήσαντας καὶ ἐνακμάσαντας τῷ θεωρητικῷ μέρει φιλοσοφίας, ὃ δὴ κάλλιστον καὶ θειότατόν ἐστι*. [↑](#footnote-ref-74)
75. Εκτεταμένα ασχολούμαι με αυτό στο βιβλίο μου: [*Ο Ευαγγελιστής Ιωάννης. Σπουδή στην Ιωάννεια Γραμματεία*.](http://ennoia.gr/product/26/dokimia-stin-ioanneia-grammateia) Αθήνα: Έννοια 2017. [↑](#footnote-ref-75)
76. Λκ. 7, 34-35: *ἐλήλυθεν ὁ υἱὸς τοῦ Ἀνθρώπου ἐσθίων καὶ πίνων, καὶ λέγετε· «ἰδοὺ ἄνθρωπος φάγος καὶ οἰνοπότης», φίλος τελωνῶν καὶ ἁμαρτωλῶν. Καὶ ἐδικαιώθη ἡ Σοφία ἀπὸ πάντων τῶν τέκνων αὐτῆς.* Μκ. 2, 22: *Καὶ οὐδεὶς βάλλει οἶνον νέον εἰς ἀσκοὺς παλαιούς·εἰ δὲ μή, ῥήξει ὁ οἶνος τοὺς ἀσκοὺς καὶ ὁ οἶνος ἀπόλλυται καὶ οἱ ἀσκοί· ἀλλὰ οἶνον νέον εἰς ἀσκοὺς καινούς*. [↑](#footnote-ref-76)
77. *Ἐγὼ δὲ λέγω ὑμῖν ὅτι πᾶς ὁ ὀργιζόμενος τῷ ἀδελφῷ αὐτοῦ ἔνοχος ἔσται τῇ κρίσει· ὃς δ᾽ ἂν εἴπῃ τῷ ἀδελφῷ αὐτοῦ· ῥακά, ἔνοχος ἔσται τῷ Συνεδρίῳ· ὃς δ᾽ ἂν εἴπῃ· μωρέ, ἔνοχος ἔσται εἰς τὴν γέενναν τοῦ πυρός*. [↑](#footnote-ref-77)
78. Πρβλ. το Μτ. 23, 24*ὁδηγοὶ τυφλοί, οἱ διϋλίζοντες τὸν κώνωπα, τὴν δὲ κάμηλον καταπίνοντες.* [↑](#footnote-ref-78)
79. Πρόκειται για το χοντρό [καραβόσκοινο](https://el.wiktionary.org/wiki/%CE%BA%CE%B1%CF%81%CE%B1%CE%B2%CF%8C%CF%83%CE%BA%CE%BF%CE%B9%CE%BD%CE%BF) με το οποίο δένεται το [σκάφος](https://el.wiktionary.org/wiki/%CF%83%CE%BA%CE%AC%CF%86%CE%BF%CF%82) στην [προκυμαία](https://el.wiktionary.org/wiki/%CF%80%CF%81%CE%BF%CE%BA%CF%85%CE%BC%CE%B1%CE%AF%CE%B1). [↑](#footnote-ref-79)
80. *Κατά Κέλσου* 6.16: Μετὰ ταῦτα τὴν κατὰ τῶν πλουσίων ἀπόφασιν τοῦ Ἰησοῦ͵ εἰπόντος· *Εὐκοπώτερον κάμηλον εἰσελθεῖν διὰ τρήματος ῥαφίδος ἢ πλούσιον εἰς τὴν βασιλείαν τοῦ Θεοῦ͵* φησὶν ἄντικρυς *ἀπὸ Πλάτωνος* εἰρῆσθαι͵ τοῦ Ἰησοῦ παραφθείραντος τὸ πλατωνικόν͵ ἐν οἷς εἶπεν ὁ Πλάτων *ὅτι ἀγαθὸν ὄντα διαφόρως καὶ πλούσιον εἶναι διαφερόντως εἶναι ἀδύνατον*. *Τίς δ΄ οὐκ ἂν καὶ μετρίως ἐφιστάνειν τοῖς πράγμασι δυνάμενος τὸν Κέλσον γελάσαι͵οὐ τῶν πιστευόντων τῷ Ἰησοῦ μόνων, ἀλλὰ καὶ τῶν λοιπῶν ἀνθρώπων͵ ἀκούων ὅτι Ἰησοῦς ὁ παρὰ Ἰουδαίοις γεγενημένος καὶ ἀνατεθραμμένος καὶ Ἰωσὴφ τοῦ τέκτονος νομισθεὶς εἶναι υἱὸς καὶ μηδὲ γράμματα μεμαθηκὼς οὐ μόνον τὰ Ἑλλήνων ἀλλ΄ οὐδὲ τὰ Ἑβραίων͵ ὅπερ καὶ αἱ φιλαλήθεις μαρτυροῦσι Γραφαὶ τῶν περὶ αὐτόν͵ ἀνέγνω Πλάτωνα καὶ ἀρεσθεὶς τῇ περὶ τῶν πλουσίων ἀποφαινομένῃ αὐτοῦ λέξει͵ ὡς ἀδύνατόν ἐστιν ἀγαθὸν εἶναι διαφερόντως καὶ πλούσιον͵ παρέφθειρεν αὐτὴν καὶ πεποίηκε τὸ εὐκοπώτερον κάμηλον διὰ τρήματος ῥαφίδος εἰσελθεῖν ἢ πλούσιον εἰς τὴν βασιλείαν τοῦ θεοῦ; Εἰ δὲ μὴ μετὰ τοῦ μισεῖν καὶ ἀπεχθάνεσθαι ἐντυχὼν τοῖς εὐαγγελίοις φιλαλήθης ἦν ὁ Κέλσος͵ ἐπέστησεν ἄν͵ τί δή ποτε παρελήφθη κάμηλος͵ τὸ τῶν ζῴων ὅσον ἐπὶ τῇ κατασκευῇ σκολιόν͵ παραβαλλόμενον τῷ πλουσίῳ͵ καὶ τί αὐτῷ ἐβούλετο ἡ στενὴ τῆς ῥαφίδος τρυμαλιά͵ στενὴν φάσκοντι εἶναι καὶ τεθλιμμένην τὴν ὁδὸν τὴν ἀπάγουσαν εἰς τὴν ζωήν͵ καὶ τὸ κατὰ τὸν νόμον δὲ ἀκάθαρτον τὸ ζῷον ἀναγεγράφθαι τοῦτο͵ ἔχον μέν τι ἀποδεκτὸν τὸ μαρυκᾶσθαι͵ ἔχον δὲ καὶ ψεκτὸν τὸ μὴ διχηλεῖν· ἐξήτασεν ἂν καὶ ὁσάκις ἐν ταῖς θείαις παρελήφθη κάμηλος Γραφαῖς καὶ ἐπὶ τίνων͵ ἵνα θεωρήσῃ τὸ περὶ τῶν πλουσίων τοῦ λόγου βούλημα· οὐκ εἴασεν ἂν ἀβασάνιστον καὶ τὸ μακαρίζεσθαι μὲν τοὺς πτωχοὺς ὑπὸ τοῦ Ἰησοῦ ταλανίζεσθαι δὲ τοὺς πλουσίους πότερον ἐπὶ τῶν αἰσθητῶν αὐτῷ ταῦτα .... πτωχῶν καὶ πλουσίων͵ ἢ οἶδέ τινα πτωχείαν πάντως μακαριζομένην ὁ λόγος καὶ πλοῦτον πάντως ψεκτόν· οὐκ ἂν γὰρ οὐδ΄ ὁ τυχὼν ἀκρίτως τοὺς πτωχοὺς ἐπῄνεσεν͵ ὧν οἱ πολλοὶ καὶ φαυλότατοί εἰσι τὰ ἤθη. Ἀλλὰ ταῦτα μὲν ταύτῃ.* [↑](#footnote-ref-80)
81. Ο όρος ανήκει στον N.T. Wright, *Απόστολος Παύλος: Η Ζωή και το Έργο*. Μτφρ Σ. Δεσπότη σε συνεργασία με Ι. Γρηγοράκη. Αθήνα: Ουρανός 2019, 281. [↑](#footnote-ref-81)
82. Μπαχτρίν, *Ο Ραμπελαί και ο Κόσμος του*, 80: *Ο ρόλος του Ιπποκράτη ως ενός είδους θεωρητικού του γέλιου ήταν εκείνη την εποχή* (ενν. ο Διαφωτισμός) *πολύ σημαντικός. Επιπλέον, στηρίχτηκε όχι μόνο στις παρατηρήσεις του στις ιατρικές πραγματείες σχετικά με τη σπουδαιότητα της και ζωηρής διάθεσης του γιατρού και των ασθενών για την πάλη με αρρώστιες, αλλά και στο λεγόμενο Ιπποκρατικό μυθιστόρημα. Αυτό ήταν μια συνημμένη στην Ιπποκρατική συλλογή αλληλογραφία του Ιπποκράτη (απόκρυφη, βέβαια) σχετικά με την «τρέλα» του Δημόκριτου, που εκφράστηκε με το γέλιο του. Στο Ιπποκρατικό μυθιστόρημα το γέλιο του Δημόκριτου έχει φιλοσοφικό κοσμοθεωρητικό χαρακτήρα και αντικείμενο του είναι η ανθρώπινη ζωή και όλοι οι μάταιοι ανθρώπινοι φόβοι και οι ελπίδες, που σχετίζονται με τους θεούς και τη μεταθανάτια ζωή. Ο Δημόκριτος υποστηρίζει εδώ ότι το γέλιο είναι μια ολόκληρη κο­σμοθεωρία, μια κάποια πνευματική θέση του ανθρώπου που ωριμάζει και αφυπνίζεται- και ο Ιπποκράτης συμφωνεί τελικά μαζί του*. [↑](#footnote-ref-82)
83. Η μόνη παραλληλότητα εντοπίζεται στη διάταξη του Λευ. 21. 11 αναφορικά με τον Αρχιερέα (*καὶ ἐπὶ πάσῃ ψυχῇ τετελευτηκυίᾳ οὐκ εἰσελεύσεται ἐπὶ πατρὶ αὐτοῦ οὐδὲ ἐπὶ μητρὶ αὐτοῦ οὐ μιανθήσεται) και τον θεσμό των Ναζιραίων να απέχουν εκτός των άλλων και από το άγγιγμα νεκρού*) και του Αρ. 6, 6. Βλ. και την ερμηνεία του συγκεκριμένου χωρίου από τον Φίλωνα: *Νόμ. Ειδ.* 1.114 κ.ε: *Περί Βίου θεωρητικού* 16-18. Ο Κύριος Ιησούς επιμένει στη μη εγκατάλειψη της Κλήσεως και όχι στο άγγιγμα με τους νεκρούς. [↑](#footnote-ref-83)
84. *Λέγω ὑμῖν, εἰ καὶ οὐ δώσει αὐτῷ ἀναστὰς διὰ τὸ εἶναι φίλον αὐτοῦ, διά γε τὴν ἀναίδειαν αὐτοῦ ἐγερθεὶς δώσει αὐτῷ ὅσων χρῄζει* (11, 8). [↑](#footnote-ref-84)
85. καὶ εἶπεν αὐτοῖς· *πορευθέντες εἴπατε τῇ ἀλώπεκι ταύτῃ· ἰδοὺ ἐκβάλλω δαιμόνια καὶ ἰάσεις ἀποτελῶ σήμερον καὶ αὔριον καὶ τῇ τρίτῃ τελειοῦμαι.* [↑](#footnote-ref-85)
86. *Η παραβολὴ τοῦ πλουσίου καὶ τοῦ πτωχοῦ Λαζάρου (Λκ. 16, 19-31). Συγκριτικὴ μελέτη τῆς πατερικῆς καὶ τῆς σύγχρονης ἑρμηνείας*, Αθήνα 2006. *Η ἑρμηνεία τῆς παραβολῆς τοῦ ἀδίκου οἰκονόμου (Λκ. 16, 1-9) στοὺς Έλληνες Πατέρες καὶ ἐκκλησιαστικοὺς συγγραφεῖς τῶν πέντε πρώτων αἰώνων*, Αθήνα 2004. [↑](#footnote-ref-86)
87. Πρβλ*. ἐσχάτους ἀπέδειξεν ὡς ἐπιθανατίους, ὅτι Θέατρον ἐγενήθημεν τῷ κόσμῳ καὶ ἀγγέλοις καὶ ἀνθρώποις* (Α’Κορ. 4, 9). [↑](#footnote-ref-87)
88. *Διὰ ζῆλος διωχθεῖσαι γυναῖκες Δαναΐδες καὶ Δίρκαι αἰκίσματα δεινὰ καὶ ἀνόσια παθοῦσαι ἐπὶ τὸν τῆς πίστεως βέβαιον δρόμον κατήντησαν καὶ ἔλαβον γέρας γενναῖον αἱ ἀσθενεῖς τῷ σώματι* (Α΄ Κλήμ. 6.2). [↑](#footnote-ref-88)
89. **Ο υπαινιγμός, η ειρωνεία, η ανατροπή της πυραμίδας, η αποτύφωση των «μεγάλων» είναι συστατικά του χιούμορ και της ανακάλυψης του παιδιού.** [↑](#footnote-ref-89)